qundao/data-zh-poetry huggingface dataset:
次韵答张林泉五首·其二
作者：陶宗仪
朝代：明
体裁：七言律诗

绘像耆英古有堂，先生鬓发已苍浪。写书简竹枯鲜碧，临帖笺藤捣硬黄。潮汐去来溪一曲，垣墉周匝树千章。执经弟子皆循饬，道统真传溯紫阳。
次韵答张林泉五首·其五
作者：陶宗仪
朝代：明
体裁：七言律诗

枕流漱石豁烦襟，日月容光实照临。御笔曾题田氏宅，王门莫听戴逵琴。明经教子传家学，买宅租田罄橐金。寿格期颐能有几，垂垂白发送光阴。
次韵答张林泉五首·其四
作者：陶宗仪
朝代：明
体裁：七言律诗

百年孤抱岁寒心，不觉头颅雪满簪。梧陌鼎烟时瀹茗，石床衣露夜横琴。水云深处成真赏，风月良辰动苦吟。欲访郊居曾有约，桃花浪煖一篙深。
次韵答陈祠部景祺三首
作者：陶宗仪
朝代：明

传家谨护一毡青，膝下儿孙岁岁增。松顶云开晴放鹤，溪头潮落晚移罾。堂临绿野从行乐，路直青霄定立登。几欲拿舟寻旧约，望穷烟树碧澜层。碧海双金远送青，对之诗思晚逾增。庭前洗竹閒留锸，池上叉鱼不用罾。锦里角巾唐杜甫，苏门长啸晋孙登。羡渠伯仲幽栖处，又隔风尘几百层。锦树离离海气青，岁年大稔粟加增。仆夫纬筱修鱼箔，童子纫丝结蟹罾。北舍南邻相往复，东皋西疃自临登。香浮缸面新醅熟，脍切鲈肥玉作层。
次韵答陈祠部景祺三首·其一
作者：陶宗仪
朝代：明
体裁：七言律诗

传家谨护一毡青，膝下儿孙岁岁增。松顶云开晴放鹤，溪头潮落晚移罾。堂临绿野从行乐，路直青霄定立登。几欲拿舟寻旧约，望穷烟树碧澜层。
次韵答陈祠部景祺三首·其三
作者：陶宗仪
朝代：明
体裁：七言律诗

锦树离离海气青，岁年大稔粟加增。仆夫纬筱修鱼箔，童子纫丝结蟹罾。北舍南邻相往复，东皋西疃自临登。香浮缸面新醅熟，脍切鲈肥玉作层。
次韵答陈祠部景祺三首·其二
作者：陶宗仪
朝代：明
体裁：七言律诗

碧海双金远送青，对之诗思晚逾增。庭前洗竹閒留锸，池上叉鱼不用罾。锦里角巾唐杜甫，苏门长啸晋孙登。羡渠伯仲幽栖处，又隔风尘几百层。
次韵自述
作者：陶宗仪
朝代：明

飘零江海半生多，年少疏狂老益磨。柳拂檐牙儿手种，苔黏屐齿客来过。雨窗吟苦偿诗债，茗盌香清遣睡魔。亦欲躬耕南亩上，饭牛閒暇织农蓑。
次韵自述
作者：陶宗仪
朝代：明
体裁：七言律诗

飘零江海半生多，年少疏狂老益磨。柳拂檐牙儿手种，苔黏屐齿客来过。雨窗吟苦偿诗债，茗碗香清遣睡魔。亦欲躬耕南亩上，饭牛閒暇织农蓑。
次韵荅杨廉夫先生
作者：陶宗仪
朝代：明
体裁：七言律诗

移家正在小斜川，新买黄牛学种田。奏赋不骑沙苑马，怀归长梦浙江船。窗浮爽气青山近，书染凉阴绿树圆。乐岁未教瓶有粟，全资芋栗应宾筵。
次韵荅胡别驾
作者：陶宗仪
朝代：明
体裁：七言律诗

避地侨居泖水滨，相看白发与时新。好山登眺无多处，荣宦归来有几人。鸡黍会多谈笑数，芝兰气合性情真。莫年我辈须行乐，莫遣蹉跎过一春。
次韵荅邵青溪先生
作者：陶宗仪
朝代：明
体裁：七言律诗

藜杖乌纱过百年，童颜鹤发气泠然。窝尊安乐元通谱，壶隐虚閒别有天。课稼春行黄犊外，寻盟时到白鸥前。青溪一曲春如许，二顷何须负郭田。
次韵送张处善归枫溪
作者：陶宗仪
朝代：明
体裁：七言律诗

慨世浮名散若烟，喜君浩气直如弦。兵戈避地三江曲，湖海论交廿载前。夜雨漫怀扬子宅，早潮催发米家船。枫林渺渺晴云外，此去添予别绪牵。
次韵题柳燕
作者：陶宗仪
朝代：明
体裁：七言绝句

溶溶煖绿漾芳堤，一握柔丝剪未齐。帘卷东风疏雨歇，落花香染定巢泥。
正月二十有六日余与邵青溪张林泉会胡万山夏雪蓑俞山月高彦武张宾旸于佘北踰岭而南访陈孟刚席上分韵得船字
作者：陶宗仪
朝代：明
体裁：七言律诗

桃源只在人间世，三老相逢莫问年。清昼喜陪多士集，紫霄只恐德星躔。香蒸云液行璚斝，花簇珍羞饤绮筵。一棹归来潮正落，溪头好似米家船。
正月十七日
作者：陶宗仪
朝代：明
体裁：七言绝句

上元次夕月华明，雪霰缤纷欲二更。晓起作花飞向日，苦寒砭骨势峥嵘。
正月十二日雪
作者：陶宗仪
朝代：明
体裁：五言律诗

立春才二日，撩乱雪花飞。阴晦云同色，严凝晓肆威。拥炉频炽火，对酒趣添衣。德泽终当布，斯民莫叹欷。
正月廿二日夜三更雷始鸣
作者：陶宗仪
朝代：明
体裁：七言绝句

风狂雨急夜三更，隐隐春雷已作声。节候数来先十日，多应群蛰未全惊。
水西耕隐为林彦祥赋
作者：陶宗仪
朝代：明
体裁：七言律诗

西畴膴膴水泠泠，小结茅茨也自清。白蠹简编风外读，乌犍蓑笠雨中耕。休官彭泽惟陶令，行义安丰有董生。九月筑场禾稼熟，献羔祭韭乐升平。
永思堂诗为董仲资作
作者：陶宗仪
朝代：明
体裁：四言诗

子之于亲，思无不至。生育恩深，与天地媲。一别千古，终养莫遂。永言孝思，思曷有既。爰陟我屺，爰陟我岵。瞻望莫及，心焉如燬。露雨降濡，秋春收履。悽怆怵惕，感时抚已。居处笑语，志意乐耆。书册杯棬，手口泽气。食而羹只，居而墙只。如将见之，爱悫并致。我身之存，亲为不死。岂敢一日，忘乃所自。思继其志，思述其事。思贻令名，作则锡类。奕奕高堂，奂乎百世。名堂者谁，繄仲资氏。子孙绳绳，衍休委祉。方来之思，有引勿替。
洪武丁卯腊月癸亥雪
作者：陶宗仪
朝代：明
体裁：五言律诗

六花凝瑞白，已见腊前三。寒色清逾烈，羁怀老不堪。穷阴连漠朔，丰稔在江南。驴背溪桥客，煎茶恐未谙。
洪武三十一年闰五月初十日亥时大行皇帝崩十六日皇太孙即位十八日大赦天下改明年为建文感而恭赋
作者：陶宗仪
朝代：明
体裁：七言律诗

先帝逍遥游碧落，神孙端拱坐明堂。九重统握乾坤大，万国恩沾雨露香。动植飞潜滋德色，都俞吁咈庆明良。老臣舞抃南村底，笑对儿孙两鬓苍。
洪武庚午正月七日雪
作者：陶宗仪
朝代：明
体裁：七言律诗

东皇在御未班春，滕六呈祥景物新。一夜花明寒栗冽，九山玉洁晓精神。清浮剡曲怀思棹，净洗边疆战伐尘。百谷有秋端可望，草堂纪咏属诗人。
洪武癸丑八月二日与诸暨赵用宾黄汉章赵自立江阴孙大雅大年丘宗岱程传可同游钟山分韵得落字
作者：陶宗仪
朝代：明
体裁：五言排律

钟山毓灵秀，宝坊炫丹雘。王气接闉阇，冷飙洒岩壑。泉球石罅锵，松籁空中落。吐词极名理，摛藻骋奇作。嘉会难重期，斯游谅云乐。矢言谢嚣烦，永志在寥廓。
洪武癸酉正旦雨明日雨中夜雷电又明日雨四日阴曀严寒西北风大作口号
作者：陶宗仪
朝代：明
体裁：五言律诗

迎春半月先，寂历过新年。鸡狗羊猪忌，风雷电雨全。玄冥虽代谢，阳德未昭宣。有待阴霾散，乾坤始泰然。
清晓过南屏
作者：陶宗仪
朝代：明
体裁：七言绝句

漏尽铜虬夜未阑，曙星炯炯碧云端。马头笼烛冲寒去，直过南山第二关。
游查山
作者：陶宗仪
朝代：明
体裁：五言律诗

四面黄茅合，南头粉堞高。丹泉生石甃，山趾带平桥。犬寄华亭信，蛇吞战国豪。登临增感慨，落日在林皋。
游查山分韵得日字
作者：陶宗仪
朝代：明
体裁：古风

雪后天象清，维时月初吉。三老山中居，杖藜乘兴出。总讶神仙流，衣冠兼散逸。叩我东家门，造我读书室。主人重留连，开尊叙真率。倾写间别怀，气谊等胶漆。送别河梁上，怅然若有失。快行莫迟迟，猛虎嗥落日。
游查山分韵得日字
作者：陶宗仪
朝代：明

雪后天象清，维时月初吉。三老山中居，杖藜乘兴出。总讶神仙流，衣冠兼散逸。叩我东家门，造我读书室。主人重留连，开尊叙真率。倾写间别怀，气谊等胶漆。送别河梁上，怅然若有失。快行莫迟迟，猛虎嘷落日。
濯足
作者：陶宗仪
朝代：明
体裁：古风

濯足咏沧浪，南村住草堂。风檐县袯襫，烟艇带笭箵。总羡耕渔好，浑忘岁月长。建文开泰运，圣德媲轩黄。
熟食日有怀
作者：陶宗仪
朝代：明
体裁：七言律诗

去年今日天台路，布袜青鞋扪薜萝。山鸟乱飞疏雨至，人家闭户落花多。孤灯客鬓愁中改，千里乡关梦里过。江汉悠悠为客泪，先茔回首倍滂沱。
独坐简赵彦徵
作者：陶宗仪
朝代：明
体裁：七言律诗

豺狼猛噬据荆徐，烽火连云照玉除。世上小儿皆习战，江南何地可安居。诸侯控制兵机冗，滥吏诛求国政疏。独坐小窗情思恶，秋风袅袅正愁予。
甲子又晴
作者：陶宗仪
朝代：明
体裁：五言律诗

田家春甲子，分外要清明。水旱因从卜，休祥亦可旌。明年期大稔，今日喜长晴。为报西畴老，知时好力耕。
甲戌元日次韵
作者：陶宗仪
朝代：明
体裁：七言律诗

守岁垆边烛尚明，家家箫鼓杂钟声。紫霄散彩晨光发，元日开祥淑气生。万丈赤城怀复眺，千丝白发喜还惊。老来但博身强健，诗酒朋游慰客情。
癸亥元日
作者：陶宗仪
朝代：明
体裁：五言律诗

通夕零寒雨，开晨吼朔风。人惟忧乐异，节自古今同。故国丹丘外，浮生白发中。力田忧水旱，端策问凶丰。
癸酉五日六日阴七日雨
作者：陶宗仪
朝代：明
体裁：七言绝句

两日寒阴人日雨，不堪吼地北方痴。马牛耕战人供亿，百谷丰凶未可知。
登千山次林泉徵士韵二首
作者：陶宗仪
朝代：明

水作巴蛇走淀湖，山蟠天马载浮图。重重桑柘平原近，闪闪乌鸦落照晡。林庙幡镫祠岱岳，江城雉堞带东吴。归心自是愁如织，只怕游人唱鹧鸪。欲学当年乞鉴湖，鹏程九万阻南图。望穷海上天无际，倚遍阑干日未晡。一代衣冠成二老，百年藜杖寄三吴。南村亦有林泉趣，春雨声声听鹁鸪。
登千山次林泉徵士韵二首·其一
作者：陶宗仪
朝代：明
体裁：七言律诗

水作巴蛇走淀湖，山蟠天马载浮图。重重桑柘平原近，闪闪乌鸦落照晡。林庙幡镫祠岱岳，江城雉堞带东吴。归心自是愁如织，只怕游人唱鹧鸪。
登千山次林泉徵士韵二首·其二
作者：陶宗仪
朝代：明
体裁：七言律诗

欲学当年乞鉴湖，鹏程九万阻南图。望穷海上天无际，倚遍阑干日未晡。一代衣冠成二老，百年藜杖寄三吴。南村亦有林泉趣，春雨声声听鹁鸪。
登千山次林泉徵士韵二首周万竹知绍兴府日其家梅花盛开西宾张林泉作诗寄之及简越上诸友因次韵二首·其一
作者：陶宗仪
朝代：明
体裁：七言律诗

南枝向煖竞先开，何处人间有玉台。冰艳雪臞浑好在，月香水影入诗来。逋翁湖上清魂返，仙子罗浮小仗回。寄远慎毋多折却，使君调鼎待盐梅。
登超果寺一览楼次林泉民韵
作者：陶宗仪
朝代：明
体裁：七言律诗

层楼明敞奠松关，万里苍茫指顾间。地络泖茸罗梵塔，天低溟渤献神仙。宝陀像设金千镒，瑞井光涵玉一环。倚遍阑干吟未了，伽陵风细韵绵蛮。
白醉楼为范文铉赋
作者：陶宗仪
朝代：明
体裁：七言律诗

目眩金锣日出初，檐阑凛冽气全苏。心情酣乐非因酌，体骨融和似欲扶。西阁吟成唐杜老，寒时作息宋田夫。幕天席地从吾意，兀兀陶陶一念无。
白露日桂花开次张一高韵
作者：陶宗仪
朝代：明
体裁：七言律诗

池上曾轩日夜开，天垂银汉洗浮埃。岩花初见丹英吐，节候新交白露来。细细古香吹小榻，瀼瀼清气落深杯。蟾宫此夕知何夕，老子神游不用猜。
皆梦轩为陈汝嘉赋
作者：陶宗仪
朝代：明
体裁：七言律诗

北窗高卧羲皇上，不比南柯太守衙。尘世蕉阴方覆鹿，山童竹里自敲茶。黄粱旅邸空仙枕，春草池塘即谢家。万事转头同一幻，怪来筠管忽生花。
秋怀次夏停云韵
作者：陶宗仪
朝代：明
体裁：七言律诗

妖氛澒洞逼京华，将略时无李左车。休唱贞元供奉曲，似闻商女后庭花。职方未复江南贡，使者空乘海上槎。自古和边真拙计，却令红粉泣琵琶。
秋怀次戴景仁韵
作者：陶宗仪
朝代：明
体裁：古风

商飙解残暑，南村生早凉。弄琴理书帙，雅思一何长。衰莲送馀馥，丛桂吐幽芳。泉清茶鼎洁，簟细石床方。人生能有几，孰可驻流光。颜鬓渐衰改，事业终荒唐。既无俗累萦，所喜心凯康。眠早起常晚，肯与世匆忙。春来喧鸟雀，秋至响蛩螀。万化相寻绎，寒暑去堂堂。非是总不营，有酒即举觞。日夕欢一醉，身世两都忘。
立春次韵
作者：陶宗仪
朝代：明
体裁：七言律诗

历降灵台一岁新，气调玉烛万方春。候灰浮动轻于雪，腊酒倾来白似银。花胜乱簪人斗巧，菜盘新簇齿生津。寻芳早晚如相约，便整肩舆继后尘。
立春次韵
作者：陶宗仪
朝代：明
体裁：七言律诗

迎春饯腊此辰兼，畅饮何愁酒价添。春菜青青敷甲拆，枯荄短短绽包尖。银幡斗巧应须赐，玉烛调和不用占。晴日煖风春信早，千红万紫竞秾纤。
简顾秀才
作者：陶宗仪
朝代：明
体裁：五言律诗

地偏春自胜，市远客尤稀。草阁开清昼，溪航载落晖。杂花晴簌簌，轻燕晚飞飞。问讯东邻老，还容觅钓矶。
纪行
作者：陶宗仪
朝代：明
体裁：古风

弭棹中和桥，僦舍千步廊。报名谒鸿胪，会朝造鹓行。国安四方静，君明六卿良。圣德湛汪濊，庆祚衍灵长。退率二三子，跻彼容台堂。应试式中考，青衿解趋跄。寝处不暇逸，倏尔十日强。赏谢既已竟，乃遂戒趣装。挈书别居停，验符来正阳。门籍甚昭著，门吏更审详。左入而右出，御道在中央。张拱谨步骤，宁敢相颉颃。俄然豁尘眸，红杏映绿杨。琳宫閟神乐，宝殿祠玉皇。□□□□□，驯驭有□房。周览日未曛，放船漫翔洋。有客留且住，烧烛罗酒浆。语笑忘夜分，月白露气凉。晨兴未果别，叩关过上方。上方距方山，驻望路渺茫。沙河走其下，水浅可滥觞。行行莫能前，恨弗凌云翔。展转乌鹊矼，滞碍了不妨。迤逦广通镇，长流浩汤汤。长风力健顺，舟子意激昂。画鹢喷巨浪，轻帆挂危樯。筐箧缄赐金，照耀发宠光。橐囊贮赍粮，往返迪吉康。兹行非浪游，素愿诚我偿。计程七百里，便可还寓乡。儿女出门迎，童稚列两傍。膝下问起居，欢乐谅非常。
绯桃次韵同前
作者：陶宗仪
朝代：明
体裁：七言律诗

凝脂近水骋芳姿，刘阮从来见事迟。血写妖猩衣灿烂，燄融烈火锦昌披。寿同西母还丹日，笑倚东风醉酒时。绝胜渡江颜色浅，英名久入彦谦诗。
胡万山脚气陆北岩遗诗问讯因次其韵
作者：陶宗仪
朝代：明
体裁：七言律诗

见说新秋仍病痹，南州土湿暑熏蒸。耳边愁听三江雨，胸次清涵万壑冰。卧起东山今谢傅，啸闻半岭昔孙登。北岩老子题诗寄，愧我才疏阙剡藤。
腊月乙卯日已卯时雷从西北方起
作者：陶宗仪
朝代：明
体裁：七言绝句

连朝气候若春温，晓日曈昽忽惨昏。一道金光飞闪电，雷声虩虩震天门。
腊月五日早霜
作者：陶宗仪
朝代：明
体裁：七言绝句

鸳鸯万瓦玉参差，青女横陈肆腊威。晓起推窗疑是雪，棱棱还向太阳晞。
腊月初二夜雪
作者：陶宗仪
朝代：明
体裁：五言律诗

吼树朔风雄，寒欺绣被重。地浮银渤澥，山吐玉芙蓉。瑞象标初腊，欢怀慰老农。岁登端可卜，百谷遍提封。
腊月廿七日雪
作者：陶宗仪
朝代：明
体裁：七言律诗

立春三日雪花稠，作阵随风卒未休。屋宇高低银盖覆，郊原远近玉雕锼。将军好问平吴策，高士谁乘访戴舟。九万车夫多冻馁，定应未到济宁州。
腊月癸亥立春喜晴三首
作者：陶宗仪
朝代：明

一冬霪雨动弥旬，今日初晴值立春。八表荡除阴沴尽，万民瞻睹太阳新。土牛綵仗寒犹冱，蔬甲雕盘绿未匀。林下老翁增寿纪，宫花不上小乌巾。开岁三元尚一旬，东城箫鼓已迎春。辛盘切出丝丝细，花胜簪来朵朵新。柳眼蹙金犹浅嫩，梅腮傅粉已轻匀。腊醅缸面浮香蚁，不负吾家漉酒巾。霖潦相仍几浃旬，和风丽日逗香春。龙精戒旦阳交泰，天子崇文历换新。槛外柳高金缕弱，庭前草短翠茸匀。老夫还怕馀寒在，煖耳难除白氎巾。
腊月癸亥立春喜晴三首·其一
作者：陶宗仪
朝代：明
体裁：七言律诗

一冬霪雨动弥旬，今日初晴值立春。八表荡除阴沴尽，万民瞻睹太阳新。土牛綵仗寒犹冱，蔬甲雕盘绿未匀。林下老翁增寿纪，宫花不上小乌巾。
腊月癸亥立春喜晴三首·其三
作者：陶宗仪
朝代：明
体裁：七言律诗

霖潦相仍几浃旬，和风丽日逗香春。龙精戒旦阳交泰，天子崇文历换新。槛外柳高金缕弱，庭前草短翠茸匀。老夫还怕馀寒在，煖耳难除白氎巾。
腊月癸亥立春喜晴三首·其二
作者：陶宗仪
朝代：明
体裁：七言律诗

开岁三元尚一旬，东城箫鼓已迎春。辛盘切出丝丝细，花胜簪来朵朵新。柳眼蹙金犹浅嫩，梅腮傅粉已轻匀。腊醅缸面浮香蚁，不负吾家漉酒巾。
至日听雨
作者：陶宗仪
朝代：明
体裁：五言律诗

至日听寒雨，今宵忆向曾。漏催铜史箭，花灺木奴镫。愁垒坚难破，骚坛峻可登。苦吟无好语，白发已鬅鬙。
莫春分韵得青字
作者：陶宗仪
朝代：明

轻寒轻煖夜来晴，鴶鵴催耕语不停。清沼满浮春水碧，绿阴浓带远山青。无双美酝玻璃盌，第一名花翡翠屏。欲驻芳轮无上策，匆匆离思短长亭。
莫春分韵得青字
作者：陶宗仪
朝代：明
体裁：七言律诗

轻寒轻煖夜来晴，鴶鵴催耕语不停。清沼满浮春水碧，绿阴浓带远山青。无双美酝玻璃碗，第一名花翡翠屏。欲驻芳轮无上策，匆匆离思短长亭。
莫春杂兴次顾君举韵
作者：陶宗仪
朝代：明
体裁：七言绝句

渔父鲤鱼长尺半，提携不受人家唤。当垆解缚换酒归，烂醉沧江杏花畔。
莫春谣奉和正斋承旨韵
作者：陶宗仪
朝代：明
体裁：古风

风颾颾，雨萧萧，东皇促驾车载膏。堕红残萼芳草深，嫣香压地腻不消。绣屏寒逗熏沈脑，愁重燕支倦梳扫。玉关万里人未归，风雨一番春又老。
莲月轩在华亭东林寺为矩庵方上人赋
作者：陶宗仪
朝代：明
体裁：七言律诗

凿沼栽莲半亩强，开轩敷席坐端相。从来水月真灵境，化出匡庐古道场。兔影淡笼银橐净，冰轮清碾玉簪香。要知影色皆为妄，本性圆明意味长。
著雍执徐之岁三月望后一日率僮仆抵钟贾山采薪供爨至四月朔归每日阴雨
作者：陶宗仪
朝代：明
体裁：古风

系船溪水头，山中成久留。半月总值雨，一身都是愁。哺雏败檐雀，逐妇深树鸠。薪采辍夫役，摘蔬荐晨羞。
西湖晚步题湖山堂
作者：陶宗仪
朝代：明
体裁：七言律诗

短策轻衫徐步稳，平堤落日莫光迟。郎君马上敲金镫，官妓船头唱竹枝。老鹤不归和靖墓，长林还护鄂王祠。吁嗟人事朝朝异，山色湖光似昔时。
西湖纪兴
作者：陶宗仪
朝代：明
体裁：五言律诗

浩浩春波阔，冥冥夜雨县。笙歌传别馆，灯火隔疏烟。作客频迁次，伤时更可怜。明朝晴未卜，还是醉湖船。
读史次谢元素韵
作者：陶宗仪
朝代：明
体裁：七言律诗

长时读史白云西，往事评来手自题。亮也已亡谁相汉，单云多智国存齐。百川行地终归海，五纬经天未聚奎。堪叹洛阳宫外路，铜驼荆棘夜乌啼。
谒贞烈庙
作者：陶宗仪
朝代：明
体裁：七言律诗

义兴县里长桥外，祠宇巍峨枕碧虚。华衮端居英义像，穹碑深刻右军书。斩蛟射虎传今昔，尽孝全忠耀里闾。一棹经过来致谒，石香炉畔整冠裾。
谷日雨
作者：陶宗仪
朝代：明
体裁：七言绝句

寒风剪剪雨冥冥，水白云黄菜麦青。听得老农墙外语，今年不得看参星。
赏牡丹次萧古斋韵
作者：陶宗仪
朝代：明
体裁：七言律诗

万卉千葩推第一，天然国色谢铅华。沈香亭对殊堪匹，金带围成未足誇。宿露煖风滋绛蜡，曲阑轻幄障晴霞。尊罍燕赏加题品，格调清新是作家。
赠乐安居士张彦载
作者：陶宗仪
朝代：明
体裁：七言律诗

治世优游赋考槃，葛衣藜杖笋皮冠。清溪一曲居常乐，红日三竿睡正安。花外雨窗篘蚁酝，竹间风鼎瀹龙团。到头浑是清閒福，笑引儿孙种合欢。
赠良介庵上人
作者：陶宗仪
朝代：明
体裁：七言律诗

开士传来竺国灯，蓦然悟道在闻声。鲸音宝梵岩花落，垆篆蒲团海月生。静扫六尘无染著，要观一性本圆明。何时借我袈裟地，试把宗乘与细评。
赠龟卜金谷祥
作者：陶宗仪
朝代：明
体裁：七言律诗

周官太卜宝神龟，旦旦粱黄澡祓之。造灼钻研恭按式，谋为杌隉用稽疑。一人能了三人识，诸兆还从四兆推。独有谷祥金处士，传家术业邃于斯。
赤脚雪
作者：陶宗仪
朝代：明
体裁：七言绝句

雪停五日未全消，云净天清气泬寥。故老相传名赤脚，来年山岳要枯焦。
赵待制山水
作者：陶宗仪
朝代：明
体裁：七言绝句

山外溪平不肯流，山前乔木易知秋。水晶宫里清幽地，不信无人著钓舟。
赵海宁长松高士图
作者：陶宗仪
朝代：明
体裁：七言绝句

春雷唤起苍龙蛰，鳞甲蜿蜒云气湿。道人长镵斸茯苓，半天风雨山精泣。
辛已中秋
作者：陶宗仪
朝代：明

海㝢乐升平，中秋景象清。秪缘人意好，转觉月华明。今岁佥愚戆，比邻异死生。听来惟是哭，孰更不伤情。
辛巳中秋
作者：陶宗仪
朝代：明
体裁：五言律诗

海宇乐升平，中秋景象清。秪缘人意好，转觉月华明。今岁佥愚戆，比邻异死生。听来惟是哭，孰更不伤情。
辛未八月廿三日大风雨口号
作者：陶宗仪
朝代：明
体裁：七言绝句

大风怒吼雨如麻，入得更深势转加。晓起忽闻墙外语，今年只损木绵花。
辛未子月廿三日
作者：陶宗仪
朝代：明
体裁：七言绝句

朔风颠号树木枯，层冰积雪冻模糊。三冬酷冷无今日，兽炭频烧醉玉壶。
过凤山锦溪桥
作者：陶宗仪
朝代：明
体裁：七言律诗

锦溪桥下水平溪，杨柳条长拂岸齐。参政宝坊归幻劫，右丞先垄可悲悽。渔船桧楫双双短，酒店茅檐处处低。市井荒凉风景异，老鸦啼过乱云西。
过太湖
作者：陶宗仪
朝代：明
体裁：古风

扬州巨浸曰震潨，厥功厎定存禹迹。世传三万六千顷，周五百里渺无极。谁散群峰乱碧流，七十二点青螺浮。吐吞中吴者八九，势燄直与东溟侔。鱼市微茫渔屋小，酒旗摇曳枫林老。岸花汀草晚离离，云气岚光春悄悄。吴越英雄今几年，鸱夷长往终不还。龙虎战争归一统，蛟鼍掀舞藏深渊。南风破浪船头响，王事有期诚鞅掌。问程已过马迹山，落帆转入沙掌港。万雉金城路尚遥，篙师宵征宁惮劳。后月朔旦无多日，玉笋联班要早朝。
过沈汝舟故居次范宏远韵
作者：陶宗仪
朝代：明
体裁：七言律诗

不见幽人左太冲，鹤归辽海蕙帷空。败垣踯躅春酣日，老树鸺鹠夜啸风。怪事书空千载一，长干作客几人同。可怜满眼凄凉泪，都付诗篇感慨中。
过石臼湖
作者：陶宗仪
朝代：明
体裁：七言律诗

四围涨塞中流浅，一日风帆百里程。势敌洞庭天所设，形侔石臼古来名。乌犍黑豕千群乱，碧草黄沙万顷平。几处空林皆可画，扣舷吟咏豁高情。
过胭脂河
作者：陶宗仪
朝代：明
体裁：古风

胭脂山头平劈破，一道长溪此中过。匠人十万斧凿功，疑是六丁天所课。危桥挂空若生成，石壁千仞开锦屏。两边罗列八九里，吴艎蜀艑西东征。四方职贡纷联络，扬子大江风浪恶。九重宵旰劳圣心，特策有司亟兴作。左通银墅右沙河，滔滔湛湛皆恩波。可怜伊昔六代时，无有及斯竟若何。老臣挟书朝帝所，拭目奇观喜欲舞。稽首作歌颂神武，磨厓镌刻昭万古。
过萧塘市
作者：陶宗仪
朝代：明
体裁：五言律诗

不到萧塘市，流光十五期。岸倾街甃裂，寺废梵幢欹。第宅留荒址，垣墉易败篱。相知无一在，遗迹动伤悲。
过顾城湖
作者：陶宗仪
朝代：明
体裁：五言律诗

昨行三塔崦，今过顾城湖。帆正风犹顺，程遥日渐晡。碍船防断渚，收港认浮图。同往皆良友，羁情喜不孤。
连日积雪酿寒晓起见雪腊月十一日也
作者：陶宗仪
朝代：明

四野话丰年，三番见腊前。意从多日厚，色瑩六葩妍。溪艇因思汎，铛茶趁埽煎。老翁无此兴，拥火醉陶然。
连日积雪酿寒晓起见雪腊月十一日也
作者：陶宗仪
朝代：明
体裁：五言律诗

四野话丰年，三番见腊前。意从多日厚，色莹六葩妍。溪艇因思汎，铛茶趁埽煎。老翁无此兴，拥火醉陶然。
送万用谦归豫章
作者：陶宗仪
朝代：明
体裁：七言律诗

阿兄司臬莅松城，令弟辞家赋远行。吴楚相望萦别恨，埙篪迭奏蔼亲情。山头晓月长亭小，江上秋风一舸轻。杨柳条疏不堪折，频频劝酒待潮生。
送上海知县司公守道赴召
作者：陶宗仪
朝代：明
体裁：七言律诗

妙拣宪臣来作宰，文星天上照云间。荐贤名奏麒麟殿，恋阙心驰虎豹关。驻毂邑门留犊去，借船浦口载书还。东南赋税民罢病，荅问应知动圣颜。
送乡贡进士钱宗善馀庆吴时纬仲文吴克潜纲赴京会试
作者：陶宗仪
朝代：明

一从鼓箧见奇才，高步蟾宫折桂来。圣世设科罗俊彦，春闱较艺夺高魁。柳阴系马深杯劝，江上扬帆急鼓催。此去定知逢庆会，奎光昨日烛三台。新水生时一棹轻，吴淞江上雨初晴。会知富贵能相逼，决取科名在此行。龙虎榜高浓淡墨，凤皇台近古今情。璚林宴后还登览，万国山河共帝京。东风揽辔过长干，杨柳青丝拂绣鞍。场屋竞誇攀桂手，文章深契主司官。泥金写帖缄书寄，烧尾开筵共客欢。玉陛胪传当第一，班催鹓鹭立朝端。
送乡贡进士钱宗善馀庆吴时纬仲文吴克潜纲赴京会试·其一
作者：陶宗仪
朝代：明
体裁：七言律诗

一从鼓箧见奇才，高步蟾宫折桂来。圣世设科罗俊彦，春闱较艺夺高魁。柳阴系马深杯劝，江上扬帆急鼓催。此去定知逢庆会，奎光昨日烛三台。
送乡贡进士钱宗善馀庆吴时纬仲文吴克潜纲赴京会试·其三
作者：陶宗仪
朝代：明
体裁：七言律诗

东风揽辔过长干，杨柳青丝拂绣鞍。场屋竞誇攀桂手，文章深契主司官。泥金写帖缄书寄，烧尾开筵共客欢。玉陛胪传当第一，班催鹓鹭立朝端。
送乡贡进士钱宗善馀庆吴时纬仲文吴克潜纲赴京会试·其二
作者：陶宗仪
朝代：明
体裁：七言律诗

新水生时一棹轻，吴淞江上雨初晴。会知富贵能相逼，决取科名在此行。龙虎榜高浓淡墨，凤皇台近古今情。璚林宴后还登览，万国山河共帝京。
送人才何公远
作者：陶宗仪
朝代：明
体裁：七言律诗

朝端奉旨举贤才，使者驰书海上来。琴册缄封荣组绂，衣冠饮饯列尊罍。五城楼阁云烟绕，万国山河锦绣开。圣主临轩求治切，奏陈利病莫迟回。
送人才殷惟中
作者：陶宗仪
朝代：明
体裁：七言律诗

春水绿波春草碧，春风一棹发江城。到京便入人才选，荐剡连排父老名。朋旧称扬多义举，衣冠惜别重交情。此行喜遂平生志，簪绂荣身感圣明。
送何伯温还凤阳
作者：陶宗仪
朝代：明
体裁：五言律诗

索居濠水曲，岁月共悠悠。会面忽今日，怜君已白头。关山来去路，风雨别离愁。溪上船催发，寒潮没远洲。
送俞知县嘉言之鲁山
作者：陶宗仪
朝代：明
体裁：七言律诗

皇朝进士声华重，藩邸清曹正列班。有旨召除分宰出，叩头请告送亲还。疏章切媲长沙傅，组绂行之古鲁山。百里涂谣称善治，传家定达五云间。
送友之官
作者：陶宗仪
朝代：明
体裁：七言律诗

握手河梁酒一卮，若为会合在何时。前旌剡剡催行迈，疏柳萧萧绾别离。明月圆亏千里共，尺书往复半年期。愿言清慎修吾职，早晚高迁侍玉墀。
送吕仲徵知县之官武平
作者：陶宗仪
朝代：明
体裁：七言律诗

明经擢第下金銮，题赐宫罗墨未乾。早岁喜詶尊主学，长才先试牧民官。银章朱绂三千里，白舫青帘五百滩。一县花开琴调古，伫听趣召入朝端。
送夏西畴还宁夏
作者：陶宗仪
朝代：明
体裁：七言律诗

归来已是十年过，行李萧萧两鬓皤。紫塞冰霜还部曲，清秋风雨去关河。潮浮短棹征途远，酒尽离觞别恨多。从此音书应更少，断肠分手泪滂沱。
送廷采还黄鹤山中三首
作者：陶宗仪
朝代：明

木叶萧萧小雨零，西风鼓棹晚潮生。江山形胜归图写，今古诗篇付品评。乘兴漫穷登眺乐，怀人不尽别离情。蕙帷黄鹤应无恙，此日归来思益清。黄鹤山中夙著声，丹青文学有师承。前身直是王摩诘，佳句还宗杜少陵。溪上晓来烟似幄，江南春尽雨如渑。扁舟催发轻离别，作恶情怀老不胜。霜落松江水气清，风前一舸白鸥轻。十年已是三番别，两地都来几日程。鬓发萧萧怜我老，杯盘故故惜亲情。开春有约重携手，不在吴山定越城。
送廷采还黄鹤山中三首·其一
作者：陶宗仪
朝代：明
体裁：七言律诗

木叶萧萧小雨零，西风鼓棹晚潮生。江山形胜归图写，今古诗篇付品评。乘兴漫穷登眺乐，怀人不尽别离情。蕙帷黄鹤应无恙，此日归来思益清。
送廷采还黄鹤山中三首·其三
作者：陶宗仪
朝代：明
体裁：七言律诗

霜落松江水气清，风前一舸白鸥轻。十年已是三番别，两地都来几日程。鬓发萧萧怜我老，杯盘故故惜亲情。开春有约重携手，不在吴山定越城。
送廷采还黄鹤山中三首·其二
作者：陶宗仪
朝代：明
体裁：七言律诗

黄鹤山中夙著声，丹青文学有师承。前身直是王摩诘，佳句还宗杜少陵。溪上晓来烟似幄，江南春尽雨如渑。扁舟催发轻离别，作恶情怀老不胜。
送张宗武
作者：陶宗仪
朝代：明
体裁：七言律诗

小舟冲雪向来曾，如此湖山喜快晴。万顷渊淳云浩渺，一峰危立玉峥嵘。寒生毳褐清尊益，色映乌纱白发明。只怕阊门明日到，春风恼乱别离情。
送张有秩御史制阕如京师
作者：陶宗仪
朝代：明
体裁：七言律诗

五采冲霄见羽仪，龙蛇研影快清时。报亲读礼三年毕，事主扬名四海知。獬廌班中曾抗疏，凤皇台上好题诗。沧江画鹢潮催发，不尽离愁酒一卮。
送徐思勉应聘书诰策
作者：陶宗仪
朝代：明
体裁：七言律诗

寒溪鼓棹赴弓招，雪点轻装锦作袍。日侍殿庭沾圣渥，职书纶綍簉清曹。鸾回凤舞金花轴，铁画银钩玉兔毫。九万鹏程从此始，登瀛视草步弥高。
送戴叔温赴京
作者：陶宗仪
朝代：明
体裁：七言律诗

堂堂廷尉重详刑，幕下贤郎案牍清。奔讣宅忧丧有制，释衰还吉礼无倾。船从三泖湖头发，路向丹阳郭里行。此去功名浑好在，秋风买酒叙离情。
送教谕沙允恭赴礼部试易经
作者：陶宗仪
朝代：明
体裁：七言律诗

袖行荐剡谒南宫，白鹤长鸣蕙帐空。花气春浓薰锦旆，柳丝风软拂青骢。世承雨露诗书泽，笔补阴阳造化功。应试归来须一月，离筵劝酒莫匆匆。
送曹士望应聘书诰策
作者：陶宗仪
朝代：明
体裁：七言律诗

丹诏徵贤上玉京，草堂动采乐文明。一经夙继春秋学，三事难忘仕宦情。佶曲聱牙周诰古，森严开朗晋书精。八銮临幸西清日，奏对铺张属俊英。
送李孝廉至刚之京
作者：陶宗仪
朝代：明
体裁：古风

鄜州同知我乡友，气谊不啻金兰如。异县交游四十载，汗血复见名家驹。雄姿逸态乃若是，濯濯春风一端绮。六籍诸史蟠心胸，自分身名巳千里。至尊在御日万几，宵衣旰食忧群黎。宣集耆农至阙下，能者受任否者归。归给尺简录谕语，方正贤良听推举。邑村争以名姓闻，生丁昌运天玉女。唳鹤滩头江水秋，鸡鸣起柁逐前俦。霄汉纵高从此上，林泉虽好莫能留。朝廷礼士迈古昔，除擢那能限资格。涓埃报效盍忠纯，慎勿贪欺倾厥职。廉能总称先府君，声华轨范有持循。补衮当师仲山甫，作霖期嗣商岩人。银河斜堕月欲入，晨光熹微候虫急。双瓶酒尽惜暌离，衫袖斑斓泪花湿。
送李给事中行恕服阕之京师
作者：陶宗仪
朝代：明
体裁：七言律诗

给事先皇内六曹，缉熙九法独称劳。块苫垩室终缞制，旌旆兰舟试锦袍。玉笋联班黄道直，宫花簇仗紫垣高。清朝事业光千古，黼黻铺张属俊髦。
送潘贡士鲁玙
作者：陶宗仪
朝代：明
体裁：七言律诗

东风拂曙泮林春，行李观光上国宾。岁贡成材虽有格，旦评雅望妙无伦。帆浮翠縠江波滟，马控青丝柳色新。此去辟雍天咫尺，早持钧轴见经纶。
送王思广还常德卫
作者：陶宗仪
朝代：明
体裁：七言律诗

玉立长身意气多，相逢忽在凤山阿。晋朝人物王文度，汉代将军马伏波。铁甲枕戈曾报效，锦衣传檄谩婆娑。东风二月桃源路，归骑翩翩奈尔何。
送薛应翔人才之京名让
作者：陶宗仪
朝代：明
体裁：七言律诗

持牒喜从乡老荐，画船搥鼓发江城。马空冀北标雄逸，凤起河东仰圣明。万国朝天黄道直，五云拥日泰阶平。旌旗研影三千字，朱绂银章被宠荣。
送贡士蒋时俊之京
作者：陶宗仪
朝代：明
体裁：七言律诗

圣世崇文治教隆，岁徵多士赴南宫。贤关上舍高升日，泮水西斋静学功。夜雨寄怀三径竹，春风得意五花骢。临岐握手难为别，尊酒何时笑语同。
送道士叶道心游武当
作者：陶宗仪
朝代：明
体裁：七言律诗

均阳雄镇武当山，金阙宏开缥缈间。龙虎风云环紫极，龟蛇水火閟玄关。杖藜远道秋行役，幢节层坛晓缀班。此地逍遥酬夙愿，丹成九转未知还。
送邵升远应聘之京
作者：陶宗仪
朝代：明
体裁：七言律诗

朝廷岁岁徵遗逸，奉诏蒐罗在有司。深巷穷经端可乐，诸侯劝驾不容辞。天威咫尺黄金阙，虎拜三千白玉墀。清问从容及民瘼，东南黎庶洽雍熙。
送钱敬叔岁贡赴礼部
作者：陶宗仪
朝代：明
体裁：七言律诗

陇头不待鹤书招，劝驾宾筵礼数饶。芹泮泳游才孔俊，鹏程鶱翥气弥高。九山霁色浮江渚，十日春风拂柳条。一曲骊驹频唤酒，离愁楚楚正难消。
送陈子章赴王家瀼馆所
作者：陶宗仪
朝代：明
体裁：七言律诗

多士留连醉别觞，琴书一棹水花凉。郊原不异东西瀼，主客何分上下床。白发垂垂劳授业，青衿济济快升堂。弦歌声辍閒情好，定有新诗为我将。
送陈平仲
作者：陶宗仪
朝代：明
体裁：七言律诗

我居巷南子巷北，同是挈家来避兵。故园荆榛已能理，远道虎豺那可行。老怀作恶辄数日，寒溪送别伤离情。未知后会更谁好，斫鲈且醉双银罂。
邵弘远用陈祠部韵赋诗见寄和以荅之
作者：陶宗仪
朝代：明

故乡遥隔一溪青，眼底湖山兴趣增。菊本剩栽多按谱，鱼秧新种未容罾。旧藏书富县签庋，重庆堂高衣采登。未卜何时能往访，怀人长望泖云层。青出于蓝分外青，承传世学喜加增。济川舟具帆樯柁，渔海人资网罟罾。豹管一斑惭浅见，天门八翼会高登。老余待尽南村里，屋上添茅岁岁层。
邵弘远用陈祠部韵赋诗见寄和以荅之·其一
作者：陶宗仪
朝代：明
体裁：七言律诗

故乡遥隔一溪青，眼底湖山兴趣增。菊本剩栽多按谱，鱼秧新种未容罾。旧藏书富县签庋，重庆堂高衣采登。未卜何时能往访，怀人长望泖云层。
邵弘远用陈祠部韵赋诗见寄和以荅之·其二
作者：陶宗仪
朝代：明
体裁：七言律诗

青出于蓝分外青，承传世学喜加增。济川舟具帆樯柁，渔海人资网罟罾。豹管一斑惭浅见，天门八翼会高登。老余待尽南村里，屋上添茅岁岁层。
郊居次韵张善初
作者：陶宗仪
朝代：明
体裁：古风

南村有遗逸，白首轸黎元。平生厌趋竞，甘分老丘园。未知轩冕贵，但识纲常尊。匪敢异流俗，亦云道所存。纵酒破愁垒，煮茶资诗魂。仰见冲霄鸟，剡剡脱尘樊。俯怜纵壑鱼，戢戢含愁冤。怀哉鹿门庞，以安遗子孙。苟可脱世虑，何辞农事繁。深衷誓无渝，持此与谁论。
酷暑谣
作者：陶宗仪
朝代：明
体裁：古风

火云崒嵂火龙劣，火星荧煌火光泄。田畴龟坼土鳞皴，海波鼎沸泉脉竭。直疑天地作红炉，黄金可销石可裂。年年三伏暑固隆，未有今番如此热。兀坐浑如堕甑中，又类馀酲共羁绁。支惰放肆倦举舒，舌呿莫持懒言说。沾赐谁能玉井冰，消烦欲踏蓬婆雪。农夫农妇有死者，道上行人多病暍。边庭将士其奈何，铁甲铜盔汗流血。愿祈甘雨洗炎歊，普为民心蠲蕴结。
铁箫为张以道散人赋
作者：陶宗仪
朝代：明
体裁：七言律诗

冶师百鍊昆吾刀，范出铮铮七窍箫。把弄岂侔龙跃琯，奏成好列凤仪韶。清风赤壁三千顷，明月扬州廿四桥。海上散人携作伴，较渠思致我犹饶。
铙歌鼓吹曲二章 其一 屡丰年上帝闵农也帝德好生易菑为祥焉
作者：陶宗仪
朝代：明
体裁：乐府曲辞

屡丰年，群生熙。瘨我旱，宁怨咨。星火烈，螟螽滋。苗而不秀，岁且荐饥。精诚格天听，允惟念之。命幽灵，击妖魑，龙膺捷疾先后驰。金精流光淫虹糜，四溟叆叇甘雨时。积水弥九野，稔而可期。不殄禋祀，上帝是祈。
铙歌鼓吹曲二章 其二 旱既甚张君阐化也君积功累行有祷而天应之
作者：陶宗仪
朝代：明
体裁：乐府曲辞

旱既甚，金石流。苗恙槁，民烦忧。畴能祈天致天雨，曰惟张君验之屡。雩坛长跪恭进词，黑札泫文启雷祖。闭阳纵阴理则然，叱电鞭霆一何武。旸乌郁光祝融奔，渊龙起蛰商羊舞。甘泽及我私，里长驩娱击壤歌，至正厥功匪君谁。
铙歌鼓吹曲二章·屡丰年上帝闵农也帝德好生易菑为祥焉
作者：陶宗仪
朝代：明

屡丰年，群生熙。瘨我旱，宁怨咨。星火烈，螟螽滋。苗而不秀，岁且荐饥。精诚格天听，允惟念之。命幽灵，击妖魑，龙膺捷疾先后驰。金精流光淫虹糜，四溟叆叇甘雨时。积水弥九野，稔而可期。不殄禋祀，上帝是祈。旱既甚，金石流。苗恙槁，民烦忧。畴能祈天致天雨，曰惟张君验之屡。雩坛长跪恭进词，黑札泫文启雷祖。闭阳纵阴理则然，叱电鞭霆一何武。旸乌郁光祝融奔，渊龙起蛰商羊舞。甘泽及我私，里长驩娱击壤歌，至正厥功匪君谁。
长安市
作者：陶宗仪
朝代：明
体裁：古风

长安市上多青楼，楼下美人娇以羞。千金买笑复何惜，万里作客还自愁。勋业未成惭宝鉴，英雄何限看吴钩。百年世事如云雨，老大徒伤易白头。
长至日林泉偕雪林踰凤冈访友联句次其韵
作者：陶宗仪
朝代：明
体裁：七言律诗

凤皇飞舞结青山，九曲云林第一关。轻棹每从溪口去，短蓑长自岭头还。初阳消息升沈里，二老襟怀啸咏间。此地正堪颐莫景，采芝厎用蹑商颜。
阅耕
作者：陶宗仪
朝代：明
体裁：五言律诗

上国曾辞聘，南村且阅耕。心安閒自适，肌瘦老逾清。趣向琴中得，诗从枕上成。平生随造物，多幸见升平。
阅耕
作者：陶宗仪
朝代：明
体裁：七言律诗

小筑瑶溪水北庄，阅耕杖屦日徜徉。父菑子播知无逸，妻馌夫耘敬有常。好雨三时禾毓秀，凉风七月稻吹香。相逢田畯谈农事，西陌东阡几夕阳。
除夜次韵
作者：陶宗仪
朝代：明
体裁：七言律诗

岁律才圆已戒程，满家守饯历深更。驱傩队列籸盆艳，爆竹声扬玉漏清。粻糗车船穷鬼事，杯盘灯火异乡情。徘徊不觉东方白，箫鼓喧阗到处鸣。
雨窗会饮分韵得鸡字
作者：陶宗仪
朝代：明
体裁：七言律诗

南亩躬耕水一犁，夜来风雨正凄迷。华筵盛集书相拉，白绢斜封手自题。宾客不分床上下，杯盘尽出玉东西。太平深野宜欢乐，还忆都门晓听鸡。
雪中偶成次书庄叟韵
作者：陶宗仪
朝代：明
体裁：七言律诗

瑶池阿母试鸾刀，剪碎冯夷白战袍。琪树千林清可揽，玉厓万丈势弥高。越笺题句披蝉翼，建盏行茶沃兔毫。却笑堆成狮子样，街头便可怖儿曹。
雪次陆静庵韵
作者：陶宗仪
朝代：明
体裁：七言律诗

剪剪寒风势转严，六花扑簌缀高檐。蚁醅银瓮人微醉，兽炭金炉妾惯添。大地一方调玉烛，遥山九点诧形盐。明朝拟向西园赏，四敞罘罳卷毳帘。
露华·赋碧桃用南湖韵
作者：陶宗仪
朝代：明
体裁：词

武陵夜寂。记露影璇空，一笑曾识。素脸晕铅，巧把黛螺轻羃。莫是歌渡烟江，浣却旧家颜色。还又讶，深宫绀袖，唾花犹湿。问他阿母消息。甚落莫梨云，青鸟难觅。不比锦红，轻薄容易狼藉。嫩绿护出溪头，谁顾采香仙客。春晚也、频温玉笙是得。
题万玉图
作者：陶宗仪
朝代：明
体裁：七言绝句

踏雪寻梅访老逋，西泠桥外小山孤。疏疏密密花争发，好似传来万玉图。
题云庄耕隐图
作者：陶宗仪
朝代：明
体裁：七言绝句

乱云深处水回环，南亩无多屋数间。晓起一犁春雨足，夕阳牛角挂书还。
题人物山水
作者：陶宗仪
朝代：明
体裁：七言绝句

古赋裁成学遂初，山童研墨且徐徐。石头几上溪藤滑，旋拂松花对客书。
题倪云林枯木竹石小景
作者：陶宗仪
朝代：明
体裁：七言绝句

苍玉庚庚翠袖扶，墨池洗出碧珊瑚。倪颠老去风流尽，只有云林小画图。
题倪元镇云岫溪亭图
作者：陶宗仪
朝代：明
体裁：七言绝句

扁舟昔日惠山前，裹茗来烹第二泉。清閟老仙呼鹤处，冈头亭子尚依然。
题双松独钓图
作者：陶宗仪
朝代：明
体裁：七言绝句

双松偃蹇水挼蓝，几叠遥山送碧岚。一叶钓舟轻似苇，短蓑烟雨老江南。
题和靖拥炉觅句图
作者：陶宗仪
朝代：明
体裁：七言绝句

一童一鹤住西湖，千古高风识画图。水影月香成绝唱，苦吟犹自拥寒炉。
题和靖观梅图
作者：陶宗仪
朝代：明
体裁：七言绝句

小朵遥岑隔翠漪，背笼衣袖立多时。暗香浮处催诗句，落叶昏黄分外奇。
题唐涿州横云草堂
作者：陶宗仪
朝代：明
体裁：七言律诗

三泖移居屋几楹，青山一带与云横。翠芬落几琴声润，玉气浮阶鹤梦清。剖竹专城施政教，县车故里养尊荣。杖藜莫厌相过数，好付儿郎管送迎。
题墨梅
作者：陶宗仪
朝代：明
体裁：七言绝句

花光三昧幻冰魂，满纸春风带墨痕。好似孤山亭子上，一枝斜映月黄昏。
题墨竹
作者：陶宗仪
朝代：明

把烛倩官奴，娟娟入画图。秋声风雨外，照见碧珊瑚。苍梧帝子游，萧瑟倚清秋。一握冰纨里，长县翡翠钩。
题墨竹·其一
作者：陶宗仪
朝代：明
体裁：五言绝句

把烛倩官奴，娟娟入画图。秋声风雨外，照见碧珊瑚。
题墨竹·其二
作者：陶宗仪
朝代：明
体裁：五言绝句

苍梧帝子游，萧瑟倚清秋。一握冰纨里，长县翡翠钩。
题墨芙蓉
作者：陶宗仪
朝代：明
体裁：七言绝句

西风采采媚秋光，绛节朱颜翡翠裳。只恐夜深青女妒，洗妆研沼墨痕香。
题夏士良修篁芙蓉
作者：陶宗仪
朝代：明
体裁：七言绝句

故人一别两年过，写寄相思恨转多。欲采芙蓉隔秋水，只闻江上竹枝歌。
题实相海上人沧江一叶诗卷
作者：陶宗仪
朝代：明
体裁：七言绝句

刳刻轻于脱瓣莲，飘飘一叶寄栖禅。风休月白波涛静，觉海重乘大愿船。
题张叔清采莼图
作者：陶宗仪
朝代：明
体裁：七言绝句

秋风江上紫莼肥，童子携筐采掇时。独有东曹能命驾，至今此味少人知。
题张惟德清逸轩诗卷
作者：陶宗仪
朝代：明
体裁：七言律诗

结庐自爱南村好，尽日萧閒遣兴长。一榻松风茶在鼎，半帘溪雨酒盈觞。遥岑爽气朝来致，小径黄花晚节香。闻道层轩清且逸，我将过汝共徜徉。
题张渥湘妃鼓瑟图
作者：陶宗仪
朝代：明
体裁：七言绝句

朱弦促柱鼓湘灵，雾鬓风鬟下紫冥。万顷碧波明月里，曲终惟见数峰青。
题德如海上人听松轩
作者：陶宗仪
朝代：明
体裁：七言律诗

定起忽闻风雨生，危枝只恐鹤巢倾。苍虬鼓鬣嘘天籁，翠浪掀空送海声。一派笙簧秋淅沥，千官环佩玉琮琤。我家亦有閒庭院，不及山窗分外清。
题曹云西双松图
作者：陶宗仪
朝代：明
体裁：七言绝句

泖云西畔一诗翁，画法营丘理趣融。四十年前经此地，双松无恙草堂空。
题本原上人悟雪卷
作者：陶宗仪
朝代：明
体裁：七言绝句

雪满千山初定起，璚林玉树总如如。湛然常寂心无染，清静圆明等太虚。
题朱文仪松轩清赏卷
作者：陶宗仪
朝代：明
体裁：七言律诗

五鬣离离翠作行，四檐奕奕住中央。签裁象齿尊经史，帖护芸晖宝晋唐。点易研朱朝滴露，题诗握管昼焚香。开庭亦有风来处，不及君家意味长。
题李州铭所藏毛泽民山水
作者：陶宗仪
朝代：明
体裁：古风

竹雪子，能画山，醉来解衣盘礴羸，笔力甚似荆与关。版凳桥西懵懂树，灰堆峰前鸭嘴滩。夕霏翳壑气晻霭，春瀑出涧声潺湲。远岫离离断复连，湘娥绾结风前鬟。若非子真谷口宅，定有太一玄都坛。竹雪子，玉笋班，面带河朔气，态度美且娴。鸟迹印沙文错落，蜗涎行壁势回环。物物本然具画理，妙处岂在镌琢间。脱略畦町扫边幅，八法默契乌丝阑。寸楮片缣亦可爱，令人咫尺思跻攀。此图忽落李君手，时复把看多欢颜。老余抚景感真游，清题诗卷送还。
题杨士贤山水二首 其一 风雨归舟
作者：陶宗仪
朝代：明
体裁：七言绝句

山雨溪风晚未休，萧萧落叶满汀洲。渔船罢钓归何处，眼厎狂澜正可愁。
题杨士贤山水二首 其二 雪林行旅
作者：陶宗仪
朝代：明
体裁：七言绝句

积雪寒凝昼不消，璚林琪树耸孤标。寄言逆旅休辞倦，西崦人家路尚遥。
题杨士贤山水二首·风雨归舟
作者：陶宗仪
朝代：明

山雨溪风晚未休，萧萧落叶满汀洲。渔船罢钓归何处，眼厎狂澜正可愁。积雪寒凝昼不消，璚林琪树耸孤标。寄言逆旅休辞倦，西崦人家路尚遥。
题林亭高士图
作者：陶宗仪
朝代：明
体裁：六言诗

岩壑衣冠逸士，松篁琴酒閒亭。坐看云生远岫，一江春水泠泠。
题林子山画次韵
作者：陶宗仪
朝代：明
体裁：七言绝句

一个青松覆小亭，香浮菡萏远逾清。日长无事抛书坐，静听文楸落子声。
题梅鹤高士图
作者：陶宗仪
朝代：明
体裁：七言绝句

月明孤鹤唳前汀，一树寒梅护石屏。香篆已消童子倦，道人犹对蕊珠经。
题江山万里图
作者：陶宗仪
朝代：明
体裁：古风

滚滚长江出全蜀，一派波涛泻寒玉。天设巨堑鸿濛先，厥德灵长纪南服。滥觞岷松略巴梁，分源崌崃走豫章。吐吞沅澧引沱澨，包括洞庭纳鄱阳。玉垒蛾眉两旁礴，石镜武担连剑阁。合江西头万里桥，汉使入吴曾驻泊。丈人拔地高青城，翠浪起伏势东倾。雪山去此知几许，一览如隔芙蓉坪。丞相祠前森老柏，支机石在君平宅。浣花溪碧草堂幽，越王宫殿成狼籍。中岩林泉嘉处多，相传尝栖诺讵那。慈姥老龙亦共止，岩阿小寺埋薜萝。渡泸亭对诸夷路，尚疑果从何处渡。鱼复浦中八阵图，前后纵横经纬布。滟滪撒发怒莫婴，黑石狞恶荼槽并。巫峡之险复愈此，凝真观前如震惊。十二峰峦罗翥凤，船过神鸦管迎送。吒滩直接归州滩，自昔号为人鲊瓮。黄牛庙睇黄鹤楼，云梦泽通鹦鹉洲。赤壁临皋才尺咫，琵琶亭下芦花秋。匡庐雄尊五老立，大孤小孤遥旅揖。彭浪矶前即马当，九华采石青戢戢。钟阜龙蟠奠九州，石头虎踞当长流。北固纡徐铁瓮坚，金焦两点浮沤犹。春申墓阴鹅鼻嘴，角力狂澜障厓趾。烟水瀰漫豁海门，亘古朝宗从此始。彼美画师儒林英，天机所到双眼明。拂拭素茧扫玄沈，闭户不闻风雨声。老夫平生山水癖，白首卧游还历历。客持卷轴请我观，题诗聊复识畴昔。
题沈宗文竹梧轩
作者：陶宗仪
朝代：明
体裁：七言律诗

竹梧并植近轩墀，一榻清风日自怡。玉立娟娟冰雪操，翠融挺挺凤皇枝。昌黎喻勒王孙志，工部吟题省署诗。琴瑟斲成笙管截，明廷九奏致雍熙。
题沈继先东林小隐
作者：陶宗仪
朝代：明
体裁：七言排律

绿杨深处路萦迂，此是东林隐者居。古屋数楹苕涘若，清溪一曲辋川如。风前竹疃能频洒，雨后蔬畦或自锄。岫色浮空排闼近，波光漾日上帘虚。携琴访友行观稼，展席呼儿坐钓鱼。逸兴每邀明月饮，雅怀常共白云舒。种花有谱晴多好，擢桂无心梦久疏。濡笔漫修高士传，焚香遍读古人书。未辞活计同鸠拙，故喜形骸类鹤臞。亦欲放舟寻旧约，相期当在早凉初。
题清暑观瀑图
作者：陶宗仪
朝代：明
体裁：七言绝句

隔岸林泉照眼清，玉虹千尺挂空青。松风谡谡凉如洗，一段匡庐九叠屏。
题王孟京先生采芝生卷
作者：陶宗仪
朝代：明
体裁：七言律诗

高风千古仰商颜，自喜幽栖近九山。短锸每从层巘陟，顷筐长带乱云还。晴霞煖护金茎紫，晓露香融玉朵殷。辟谷延年端藉此，飘然行簉列仙班。
题王筠庵水村山居二首
作者：陶宗仪
朝代：明

垂杨旧种成篱落，小径初开近石矼。夜雨渔舟添个个，晴沙鸥鸟下双双。梦魂不到鸣珂里，卜筑何须濯锦江。沽酒鲙鱼从野老，高僧招隐压新腔。松杉束屋青天小，猿鹤当阶白昼閒。木客揖人骑虎下，溪童采药贸琴还。玉笙声断云连席，丹灶光沉月满关。我欲排楹与邻并，掬泉洗耳听潺湲。
题王筠庵水村山居二首·其一
作者：陶宗仪
朝代：明
体裁：七言律诗

垂杨旧种成篱落，小径初开近石矼。夜雨渔舟添个个，晴沙鸥鸟下双双。梦魂不到鸣珂里，卜筑何须濯锦江。沽酒鲙鱼从野老，高僧招隐压新腔。
题王筠庵水村山居二首·其二
作者：陶宗仪
朝代：明
体裁：七言律诗

松杉束屋青天小，猿鹤当阶白昼閒。木客揖人骑虎下，溪童采药贸琴还。玉笙声断云连席，丹灶光沉月满关。我欲排楹与邻并，掬泉洗耳听潺湲。
题王若水戴胜
作者：陶宗仪
朝代：明

桑树柔条叶已空，晚来独立语东风。织纴自是闺房事，喜得频催早献功。片片疏翎列顶旗，娟娟文羽揽春辉。边庭大将能知汝，献捷封侯戴胜归。
题王若水戴胜·其一
作者：陶宗仪
朝代：明
体裁：七言绝句

桑树柔条叶已空，晚来独立语东风。织纴自是闺房事，喜得频催早献功。
题王若水戴胜·其二
作者：陶宗仪
朝代：明
体裁：七言绝句

片片疏翎列顶旗，娟娟文羽揽春辉。边庭大将能知汝，献捷封侯戴胜归。
题王黄鹤竹石便面
作者：陶宗仪
朝代：明
体裁：七言绝句

貌得筼筜墨未乾，萧萧离立万琅玕。此君心事坚如石，一握清风拂面寒。
题画二首 其一 抱琴高士
作者：陶宗仪
朝代：明
体裁：七言绝句

重重绿树护清溪，欲觅知音路转迷。布袜青鞋吟未了，又随野色过桥西。
题画二首 其二 停舟高士
作者：陶宗仪
朝代：明
体裁：七言绝句

落落长林水一湾，绿阴多处白鸥閒。畏途尘满无心踏，独坐船头看晚山。
题画二首·抱琴高士
作者：陶宗仪
朝代：明

重重绿树护清溪，欲觅知音路转迷。布袜青鞋吟未了，又随野色过桥西。落落长林水一湾，绿阴多处白鸥閒。畏途尘满无心踏，独坐船头看晚山。
题画梅二首 其一 红梅
作者：陶宗仪
朝代：明
体裁：七言绝句

梨云落莫锦云低，谁写冰魂上赫蹄。玉骨从来无此色，想应新浴武陵溪。
题画梅二首 其二 墨梅
作者：陶宗仪
朝代：明
体裁：七言绝句

明月孤山处士家，湖光寒浸玉横斜。似将篆籀纵横笔，铁线圈成个个花。
题画梅二首·红梅
作者：陶宗仪
朝代：明

梨云落莫锦云低，谁写冰魂上赫蹄。玉骨从来无此色，想应新浴武陵溪。明月孤山处士家，湖光寒浸玉横斜。似将篆籀纵横笔，铁线圈成个个花。
题画菜
作者：陶宗仪
朝代：明
体裁：五言绝句

晓起畦丁送，长斋思益清。平生耽此味，厌说五侯鲭。
题画菜二首
作者：陶宗仪
朝代：明

芦菔生儿菜有孙，露芽雨甲媚盘飧。自知肉食非吾相，抱瓮何辞日灌园。绕屋蔬畦称食贫，雨馀齐茁翠苗新。山庖顿顿殊风致，天上酥酡未足珍。
题画菜二首·其一
作者：陶宗仪
朝代：明
体裁：七言绝句

芦菔生儿菜有孙，露芽雨甲媚盘飧。自知肉食非吾相，抱瓮何辞日灌园。
题画菜二首·其二
作者：陶宗仪
朝代：明
体裁：七言绝句

绕屋蔬畦称食贫，雨馀齐茁翠苗新。山庖顿顿殊风致，天上酥酡未足珍。
题纨扇折枝竹
作者：陶宗仪
朝代：明
体裁：五言绝句

剪来青鸾尾，挂向珊瑚钩。明月照清影，一握湘江秋。
题绿竹苍石图为万竹山人寿
作者：陶宗仪
朝代：明
体裁：七言绝句

粉香翠影碧琅玕，丹凤林中第一竿。雨露恩浓磐石固，清风日日报平安。
题翟景泉空空室
作者：陶宗仪
朝代：明
体裁：七言律诗

都门此日寄高踪，僦屋通衢岂讳穷。四壁萧然无长物，八窗豁处有清风。居安养拙蘧庐若，绝念忘形幻泡同。方寸虚灵元不昧，漫从释部话空空。
题荔枝
作者：陶宗仪
朝代：明
体裁：诗

大唐置驿贡遐方，火齐虬珠裹蔗浆。博得玉环才一笑，教坊曲奏荔枝香。
题落花游鱼
作者：陶宗仪
朝代：明
体裁：六言诗

蒲抽翡翠茸茸，花落胭脂片片。晓来戏唼游鱼，雨霁绿波如练。
题葵花雉鸡
作者：陶宗仪
朝代：明
体裁：七言绝句

向日倾心矫不移，援琴閒操雉朝飞。仙人掌上金茎露，滴著娟娟五彩衣。
题袁安卧雪图
作者：陶宗仪
朝代：明
体裁：七言绝句

玉琢芙蓉朵朵开，乾坤清气费诗裁。先生一榻高千古，不管门前县令来。
题观瀑图
作者：陶宗仪
朝代：明
体裁：七言绝句

千峰紫翠插芙蓉，上界招提有路通。更向石桥观瀑布，玉虹万丈挂晴空。
题许彦清松鹤轩
作者：陶宗仪
朝代：明
体裁：七言律诗

奕奕高轩结搆成，种松养鹤遂閒情。翠涛翻处鸣逾远，金粉飞时步觉轻。衣湿长防清露滴，枝蟠不怕旧巢倾。葳蕤五粒真堪啖，相与长年已订盟。
题诗意图
作者：陶宗仪
朝代：明
体裁：七言绝句

杖藜访友趁萧閒，采药山深待未还。流水石桥松影合，溪童指点乱云间。
题赵廷采溪亭读书图
作者：陶宗仪
朝代：明
体裁：七言绝句

溪山佳处搆茅亭，四面芙蓉朵朵青。新水夜来添一尺，湘帘高捲昼横经。
题赵魏公秋林晓行图
作者：陶宗仪
朝代：明
体裁：古风

疏林惨淡月欲堕，袅袅哀猿啼一个。桥危霜重白于银，蹇驴行涩轻踏破。魏公人品世莫俦，平生快意居庸游。戏将丹青写八法，西风黄叶江南秋。功名到手辞未得，玉带金鱼疲峻陟。他年解印赋归来，濯缨亭下鸥波碧。
题金华赵彦如所藏画轴
作者：陶宗仪
朝代：明
体裁：七言绝句

婺女光芒地脉灵，天潢倒影湛清泠。眼前不尽登临意，都在溪山一草亭。
题雪景山水
作者：陶宗仪
朝代：明
体裁：七言绝句

碎剪银河片片零，芙蓉开遍玉崚嶒。八窗洞启虚生白，好似蓬婆最上层。
题霅上张元之溪居卷
作者：陶宗仪
朝代：明
体裁：七言排律

清溪流水白云关，处士高标玉笋班。虚馆数楹愚剡似，好山十里画图间。风前高柳株株弱，沙上群鸥个个閒。煮茗汲清童子小，引雏哺果鸟声蛮。斫鱼自可开尊俎，肃客何妨响佩环。避世武陵同绝境，濯缨还许散襟颜。
题靖州卫陈指挥凌云堂
作者：陶宗仪
朝代：明
体裁：七言律诗

指麾训练渠阳卫，奕奕名堂结搆全。五彩翚飞昭武烈，八窗洞启树机权。抛书草檄风生席，握槊谈兵月满天。他日论功须第一，凌云发轫上凌烟。
题颜近仁清风卷
作者：陶宗仪
朝代：明
体裁：七言律诗

高栋曾轩頫涧阿，此君挺挺翠骈罗。写真缣素襟期合，相与冰霜节操多。鸾牡遄归周甫诵，蓬莱何处玉川歌。门前应用开三径，自有故人时一过。
题飞鸣宿食百雁图
作者：陶宗仪
朝代：明
体裁：六言诗

碧汉斜书草草，清宵众语雍雍。莫向芦花深处，江南稻熟秋风。
题马远竹溪吟弈图
作者：陶宗仪
朝代：明
体裁：七言绝句

好诗应向过桥成，逸兴还从对局争。此日山林无一事，竹香细细晚风清。
题鹧鸪
作者：陶宗仪
朝代：明
体裁：七言绝句

湘江岸口黄陵庙，苦竹丛低雨气昏。相唤相呼泥滑滑，长途多少客销魂。
题黄葵
作者：陶宗仪
朝代：明
体裁：七言绝句

西蜀孤芳分外清，嫩黄新染越罗轻。自从承却金茎露，向日檀心一寸倾。
题黄葵聚蝶图
作者：陶宗仪
朝代：明
体裁：七言绝句

亭亭花萼媚秋光，露满金杯蝶翅凉。二月好春浑忘却，乱飞争恋御罗黄。
风
作者：陶宗仪
朝代：明
体裁：古风

洪武丁卯闰月终，暴风忽从鬼户作。故人不来君子藏，巽二踊跃蜚廉恶。或嘘或啸或怒号，匪雄匪刚匪羊角。倒掀渤澥鼓雷霆，簸荡堪舆撼山岳。万顷嘉禾尽偃如，十围古树犹拔却。塔轮震堕声铿鍧，屋瓦乱飞势挥霍。鸟雀惊仆浑已僵，虎豺战慄如可缚。万民失色一翁云，八十七年无此若。小斋斗大容老夫，斜雨敲窗打床脚。径侵衣被及琴书，毒甚卷茅欺我弱。何不广莫扫兵尘，何不仲夏驱炎熇。尚忆当年歌汉皇，普天率土皆安乐。
黄白二色菊
作者：陶宗仪
朝代：明
体裁：七言律诗

一本花敷二样芳，试稽别谱异寻常。东篱夜结金银气，彭泽神游坤兑方。正色半随霜露改，晚香浑似蝶蜂忙。蜡葩月朵争辉洁，渔隐诗篇久播扬。
龙钟
作者：陶宗仪
朝代：明
体裁：五言律诗

吴楚躬亲历，关河事熟谙。客居淞水上，乡梦越山南。豹变知无及，龙钟愧不堪。有时扶短策，去就老农谈。
登黄鹤楼
作者：陶寅龄
朝代：明
体裁：五言律诗

黄鹤古时楼，江山今宛然。气吞云梦泽，烟断汉阳天。人家星散聚，鸟道水蹁跹。登临询风土，客思感流年。
玉蝀桥
作者：陶崇政
朝代：明
体裁：七言绝句

中官三宝下西洋，载得仙桥白玉梁。甲翼迎风浑欲动，晴珠触日更生光。
游岳麓
作者：陶廷锦
朝代：明
体裁：古风

野航泛轻云，冈峦翠欲滴。抚景听秋噫，大荒白日寂。楼虚突兀扶桑东，龙鳞树浮蔚蓝空。夕阳倒影流玉虹，孤光澹荡山冥髳。玄夷惚恍护禹碑，攀跻绝巘吊湘累。回风飒飒天末起，俯视吴楚青葳蕤。斯须月上摇垠堮，人带晚霞归渡迟。
康乐风俗
作者：陶式金
朝代：明
体裁：七言律诗

瓦白家家似带霜，茅柴水酒遍村乡。士衣布褐云鞋浅，女插花钿蝉鬓长。五月稻粱登野圃，三秋瓜果足山庄。池鱼宴客随投网，不似人间逐利忙。
观海市
作者：陶性
朝代：明
体裁：七言律诗

自幼从鸥海上游，年年蜃市起中流。十洲半隐黄金阙，三岛重开白玉楼。汉武旌旗遥荡漾，秦皇车驾漫沉浮。蓬莱信是无多地，一御虚风即渡头。
寄朱存仁
作者：陶成
朝代：明
体裁：七言律诗

别来心事不堪闻，细雨孤灯独念君。短发渐看添乱雪，此身宁得化归云。东风杨柳题歌扇，夜雨琵琶醉舞裙。几度江干空买棹，未知何日到淮濆。
游灵谷山
作者：陶成
朝代：明

心旷能教胜境开，亭亭天半倚楼台。每怜幽草人间少，惯逐闲云谷口来。康乐凿山难免癖，子期钓水岂无才。断碑读罢添诗思，漫泼仙泉洗俗埃。
听雨楼
作者：陶振
朝代：明
体裁：古风

一年过京口，帆飞疾如走。半江疏雨隔篷听，泻下骊珠三百斗。一年过汉阳，雪山翻怒泷。黄鹤矶头泊船住，醉听秋雨眠西江。一年过东海，急雨乱洒船窗外。洞庭帝子鸣钧天，蓬莱仙人锵玉佩。故人邀宿听雨楼，玉山颠倒恍然醉，一笑使我消离愁。公本拿云夫，我亦听雨客。明朝大晴当奋飞，万里天风振鹏翼。
早朝次陈同文韵
作者：陶振
朝代：明

日华初转万年枝，蓬莱殿影迟。十万貔貅环紫禁，三千鹓鹭拜丹墀。河东客献扬雄赋，海外臣降陆贾词。要识中原新气象，黄河清浅已多时。
早秋次陈同文韵
作者：陶振
朝代：明
体裁：七言律诗

日华初转万年枝，鳷鹊蓬莱殿影迟。十万貔貅环紫禁，三千鹓鹭拜丹墀。河东客献扬雄赋，海外臣降陆贾词。要识中原新气象，黄河清浅已多时。
紫箫歌为贝廷珍赋
作者：陶振
朝代：明
体裁：古风

湘江老竹饱霜雪，圆如赤琼劲如铁。摩挲碧藓生秋香，尚带湘娥泪痕血。梧溪老人人中龙，一朝入手誇奇逢。截作渔家紫玉管，学得丹山双凤鸣雌雄。年来移家东海峤，眼前独恨知音少。相逢海上春山光，慨然掷赠开怀抱。老人渴饮酒一瓢，醉披谪仙宫锦袍。乘舟即泛大江涛，起坐篷窗吹此箫。海天月白云寥寥，起舞水底百尺之潜蛟。恍若东坡夜游赤壁下，草木振动山崩摇。老人老人真不俗，馀子焉能继高躅。十年海上居绝尘，门对苍烟秋一幅。既不肯掉舌下七十城，又不屑折腰为五斗粟。但知吹箫醉酒学神仙，此乐平生无不足。
送章彦德游钱塘
作者：陶振
朝代：明
体裁：古风

钱塘之地何雄哉，秀压元圃超蓬莱。大江如龙天际起，山从佛国西飞来。云间三百六十寺，合丹凝紫开楼台。涌金门前浪花白，好峰两点青如苔。宋朝文物已草莽，荒碑遗碣高崔嵬。黄龙白虎消王气，金凫玉雁飞寒灰。鸱�浮江去不返，渺渺万里云涛堆。吾生守拙门不出，结屋低傍山之隈。会稽未及探禹穴，赤城未及游天台。每怀此地不得到，矫首遐望空徘徊。君今远游别我去，南风十幅蒲帆开。望湖楼前吹铁笛，冷泉亭下传瓷杯。问君此去何时回，安能西子湖头放歌逐君去，一洗胸中结轖之尘埃。
题云林赠琛长老画
作者：陶振
朝代：明

山中乔木已无多，留得残株在涧阿。诗绝岂能忘惠远，画工犹自忆祗陀。短篁风起秋先觉，灵石苔生雨乍过。我喜幽寻到禅寂，兴来同作《考槃》歌。
题张子正春雨鸣鸠图
作者：陶振
朝代：明
体裁：七言绝句

梨花枝上雨斑斑，春满西园十二阑。何事锦鸠声不绝，阴云连日护溪山。
题拙庵
作者：陶振
朝代：明
体裁：古风

娄江之侧有昆丘，拙庵道人居上头。江声到枕或成雨，海色满帘都是秋。守株曾得山中兔，托迹竟比林头鸠。有愚还学柳州柳，有身却作囚山囚。平生自笑何太拙，耻向权门事干谒。分甘巢许一身閒，不掉苏张三寸舌。所以头最拙，有发不能冠。所以手最拙，有琴不能弹。郑卫之音有耳不能听，毛嫱子都之色有眼不能观。嗟嗟若人谁得似，汉阴丈人差可儗。既看形骸若槁木，想见寸心如止水。分明有类抱朴翁，只儗更是玄真子。钓鳌先生来海门，相见娄东黄叶村。手持先天书一卷，白日共向林间论。骑牛却入山中去，浊酒同倾老瓦盆。
题梅道人画
作者：陶振
朝代：明
体裁：七言律诗

山中种木围书阁，无数好枝生屋头。白浪吹云湖艇晚，青松含雨石窗秋。赋诗当似韩宣子，作器定从樊敬侯。更爱小亭深树里，竹根洗砚细泉幽。
题美人织锦图
作者：陶振
朝代：明
体裁：古风

大嫂二十馀，小姑年十九。大嫂织倦花下行，小姑弄梭不停手。纤纤玉指柔且温，机声似凤哑哑闻。一尺一尺复一尺，织成一片湘江云。东家郎君大骄劣，倚阑漫把春情说。玉梭信手忽自抛，白日触翻双齿折。
江月
作者：陶晋柍
朝代：明
体裁：五言律诗

夜静波流照，清晖上客衣。冷云愁帝子，香草忆江妃。野旷千林合，天高列宿稀。故园同此夕，归梦正依依。
�矶怀古四首·其一
作者：陶朗先
朝代：明
体裁：七言绝句

处处攀条赠远征，栖鸦风景石头城。芳魂岂谓迷乡国，蜀道从来不可行。
�矶怀古四首·其三
作者：陶朗先
朝代：明
体裁：七言绝句

当时谋国太匆匆，孝直何须复论功。若使炎灰应未烬，美髯还自报曹公。
�矶怀古四首·其二
作者：陶朗先
朝代：明
体裁：七言绝句

万叠山城拥翠涛，平临巴蜀亦嶕峣。漫将弱质为芳饵，未似孙郎惜大乔。
�矶怀古四首·其四
作者：陶朗先
朝代：明
体裁：七言绝句

不枉怀沙此一隈，奔涛多自蜀山来。欲将心事随流水，怕入吴江去不回。
与季豹游云门
作者：陶望龄
朝代：明

丛竹生鞭晚稻齐，石桥重访古时题。谷云未出俄成雨，檐瓦初鸣已涨溪。月气忽穿残蜺断，乱山翻在夕阳西。秦碑解读随君读，苔磴从高不湿泥。
东山
作者：陶望龄
朝代：明

竹梢藤蔓冷僧扉，门外苍松忽减围。戚药更谁悲远志，摘花犹得访蔷薇。落潮渔艇晚初阁，上浦风帆健欲飞。丝管暮年陶写尽，谢公何日复东归。
久麦
作者：陶望龄
朝代：明

久麦化蝴蝶，蝶化宁自识。翅纷渐凌乱，须嘴好妆饰。无端梦为周，夸言大鹏翼。著书一何困，矢口谈道德。当其梦觉时，栩栩亦暂适。莫信梦中言，前身一腐麦。
云岩二首（有序）
作者：陶望龄
朝代：明

中夜披衣聊出户，无数山云挂庭树。忽然数片飞不还，已作风前一溪雨。丹壑苍崖处处钟，夜深天畔有孤筇。寒灯一点松龛里，照见云间五老峰。
云岩二首（有序）·其二
作者：陶望龄
朝代：明

丹壑苍崖处处钟，夜深天畔有孤筇。寒灯一点松龛里，照见云间五老峰。
兰亭
作者：陶望龄
朝代：明
体裁：诗

千载清真王右军，重游今日感斯文。
幽兰寂寞自流水，古木萧疏空白云。
江左风流悲往昔，越山辞藻见诸君。
酒阑莫问兴亡事，巷口乌衣总夕曛。
双莲诗二首为童贞姒作
作者：陶望龄
朝代：明

黄鹄歌残调转悲，鸳鸯冢畔梦犹疑。只应池上双莲影，得似当年镜里时。双窥双语镜中妆，莲叶莲花总断肠。几倩西风洗红粉，断香零露老秋房。
双莲诗二首为童贞姒作·其一
作者：陶望龄
朝代：明

黄鹄歌残调转悲，鸳鸯冢畔梦犹疑。只应池上双莲影，得似当年镜里时。
双莲诗二首为童贞姒作·其二
作者：陶望龄
朝代：明

双窥双语镜中妆，莲叶莲花总断肠。几倩西风洗红粉，断香零露老秋房。
咏上苑桃花（馆课）
作者：陶望龄
朝代：明

度索山头驻彩霞，蓬莱宫阙即仙家。共传西苑千秋实，已着东风一树花。
四月晦日泛若耶至云门寺以起坐鱼鸟间动摇山水影为韵十首（录五首）
作者：陶望龄
朝代：明

两崖十里苍簋根，中藏一溪云月髓。嫩粉生香笋出林，老枝压地花成米。溪上老翁撑竹船，摘米炊枯弄清泚。月下何人见往来，惟有山猿同坐起。结叶垂花老桤卧，四山无风午刚挫。扳花荫叶桥畔凉，葛屦生衣安稳坐。田家初饱麦上场，溪雨新过水推磨。林间起步余睡清，青梅满槃雀卵大。五云山前盘古树，曾见前朝老谢敷。六寺钟声何处尽，僧残惟有粥呼鱼。笋天已过麦地瘦，一饭山厨鲑菜无。青鞋布袜客何意，担水揭揭来浇蔬。夏首新热叶气蒸，细路危桥得幽悄。桤树成林已快人，况有鸣泉覆深筱。松髯石发雅能净，竹稚鸟雏怜最小。何时一床卧僧阁，饱听凌晨醒来鸟。双溪港口泊幽梦，石帆山下朝炊动。荒村客到松鼠奔，小市人喧竹排重。我生百事松上针，虽有寸长何所用。石田千亩云外闲，去采灵芝为君种。
四月晦日泛若耶至云门寺以起坐鱼鸟间动摇山水影为韵十首（录五首）·其一
作者：陶望龄
朝代：明

两崖十里苍簋根，中藏一溪云月髓。嫩粉生香笋出林，老枝压地花成米。溪上老翁撑竹船，摘米炊枯弄清泚。月下何人见往来，惟有山猿同坐起。
四月晦日泛若耶至云门寺以起坐鱼鸟间动摇山水影为韵十首（录五首）·其三
作者：陶望龄
朝代：明

五云山前盘古树，曾见前朝老谢敷。六寺钟声何处尽，僧残惟有粥呼鱼。笋天已过麦地瘦，一饭山厨鲑菜无。青鞋布袜客何意，担水揭揭来浇蔬。
四月晦日泛若耶至云门寺以起坐鱼鸟间动摇山水影为韵十首（录五首）·其二
作者：陶望龄
朝代：明

结叶垂花老桤卧，四山无风午刚挫。扳花荫叶桥畔凉，葛屦生衣安稳坐。田家初饱麦上场，溪雨新过水推磨。林间起步余睡清，青梅满槃雀卵大。
四月晦日泛若耶至云门寺以起坐鱼鸟间动摇山水影为韵十首（录五首）·其五
作者：陶望龄
朝代：明

双溪港口泊幽梦，石帆山下朝炊动。荒村客到松鼠奔，小市人喧竹排重。我生百事松上针，虽有寸长何所用。石田千亩云外闲，去采灵芝为君种。
四月晦日泛若耶至云门寺以起坐鱼鸟间动摇山水影为韵十首（录五首）·其四
作者：陶望龄
朝代：明

夏首新热叶气蒸，细路危桥得幽悄。桤树成林已快人，况有鸣泉覆深筱。松髯石发雅能净，竹稚鸟雏怜最小。何时一床卧僧阁，饱听凌晨醒来鸟。
夏日过韦园作
作者：陶望龄
朝代：明
体裁：古风

清池不濡轨，时有幽鹭浴。临流微风来，端坐意已足。
夜泊桃源
作者：陶望龄
朝代：明
体裁：五言律诗

迢递怜行役，其如客思何。孤云将短棹，十月渡黄河。水泊兼鸥宿，霜清听雁过。更堪寒夜尽，欹枕远钟多。
寄怀袁伯修
作者：陶望龄
朝代：明

楚袁萧洒似庞公，十载交游伯仲中。尺素怀人劳强饭，一瓶饷远笑擎空。总无儿女谋身易，示有威仪与俗同。苦忆西郊共携手，江南今已楝花风。
小园
作者：陶望龄
朝代：明

满窗烟翠镜湖南，隐士图书海岳庵。书艇故教藏五柳，啼莺频与唤双柑。泥人山似当春睡，中酒花仍白昼酣。已插疏篱护芳草，更添微径拟三三。
帝京篇
作者：陶望龄
朝代：明
体裁：古风

地轴幽燕壮，星辰北极尊。向明开帝服，面势敞天门。天门帝服何雄丽，到处烟花夹朱第。崔嵬古台黄金筑，迢递离宫白玉砌。储胥百万护严更，十二交衢绕凤城。见启北门封将校，新开左掖召儒生。连艘千里吴陵粟，擐甲三营突骑兵。旗亭分队起，辇路入云平。扼车隐隐阗街转，流汗穷冬气犹喘。说剑相邀过庆卿，谈天何处逢邹衍。走马东门绣陌新，角弓珠弹�芳春。曾持紫绮裁行帐，共屑梅檀作远尘。七贵豪奢何不有，材官导前蹶张后。兰锜分将御仗陈，椒房自合君恩厚。董家小儿元卖珠，霍氏大奴公使酒。荣华销落须臾事，盛满寻常多怨忌。但见交游去翟公，空传丞相过车骑。由来破甑难重炊，由来素发难重缁。千金处囊意气盛，一朝脱手为人欺。君看世事共如此，独傍悲歌高渐离。
帝京篇
作者：陶望龄
朝代：明
体裁：古风

地轴幽燕壮，星辰北极尊。向明开帝服，面势敞天门。天门帝服何雄丽，到处烟花夹朱第。崔嵬古台黄金筑，迢递离宫白玉砌。储胥百万护严更，十二交衢绕凤城。见启北门封将校，新开左掖召儒生。连艘千里吴陵粟，擐甲三营突骑兵。旗亭分队起，辇路入云平。槅车隐隐阗街转，流汗穷冬气犹喘。说剑相邀过庆卿，谈天何处逢邹衍。走马东门绣陌新，角弓珠弹�芳春。曾持紫绮裁行帐，共屑梅檀作远尘。七贵豪奢何不有，材官导前蹶张后。兰锜分将御仗陈，椒房自合君恩厚。董家小儿元卖珠，霍氏大奴公使酒。荣华销落须臾事，盛满寻常多怨忌。但见交游去翟公，空传丞相过车骑。由来破甑难重炊，由来素发难复缁。千金处囊意气盛，一朝脱手为人欺。君看世事其如此，独傍悲歌高渐离。
怀昭素
作者：陶望龄
朝代：明

良会不可值，我行何所之。疾如临老别，愁问隔年期。霜落开帆重，天寒去雁迟。殷勤驿楼月，得似汉京时。
戊戌除夜
作者：陶望龄
朝代：明
体裁：五言绝句

泪烛黯将灭，啼乌耿未眠。暗风吹湿梦，夜雨忽连年。
扬州怀开美
作者：陶望龄
朝代：明
体裁：七言绝句

秣陵东上又扁舟，两地茫茫烟水愁。此夜雪深江树暝，可能无梦到扬州。
文笔峰
作者：陶望龄
朝代：明
体裁：七言绝句

闻说琼南瘴海涯，孤标拔地接千家。云烟五色时来往，千尺峰头自吐花。
旅次忆越中旧居
作者：陶望龄
朝代：明
体裁：五言律诗

宴坐云归后，开尊月上初。春衫裁越布，晚食饱溪鱼。白鹤仙人箭，玄夷使者书。故乡真可乐，不是爱逃虚。
春雪
作者：陶望龄
朝代：明

犯寒先报数声雷，待约还停绕屋梅。山霭渐沉惊密密，雨丝初送转皑皑。戏量晓砌携筇步，欲拭春粘着屐回。湖水如妆景如画，可堪痴坐画垆灰。
梅季豹见访同为云门禹穴之游诗赠其行
作者：陶望龄
朝代：明

白苇黄茅都一概，苍松何意入云栽。练江秀句今如谢，橄榄余甘旧属梅。溪阁熟眠秋到寺，石亭壮观雨兼雷。怜君醉后谈能胜，倩取湖光为洗杯。
次沙河
作者：陶望龄
朝代：明
体裁：五言律诗

望望日将夕，行行路转赊。乱流寒渡马，深树静栖鸦。隔岸催渔艇，寻村赴酒家。客身何所寄，愁思正无涯。
涂中杂诗
作者：陶望龄
朝代：明
体裁：六言诗

风尘忽换苍鬓，寒色偏侵紫貂。上马踏一村月，回鞭避独木桥。
涂中杂诗·其一
作者：陶望龄
朝代：明
体裁：五言律诗

驱马游京国，思家动越吟。短檠时有梦，孤剑自知心。驿树寒烟晚，官桥流水深。羁栖有朋好，聊足慰离襟。
涂中杂诗·其二
作者：陶望龄
朝代：明
体裁：五言律诗

一骑风尘里，千山县郭东。畏途逢落日，别思对孤鸿。仗策心逾远，谈诗气更雄。驱驰丈夫事，不必恨飘蓬。
游五泄六首（各有序） 其一 青口
作者：陶望龄
朝代：明

龙子为龙时，阳精洞丘谷。神行物无碍，摧山如剖竹。青口当其涂，长峦势奔蹙。砉若万羽林，分行避黄屋。祇今苔藓壁，即是群山腹。天空堕石罅，雷与斫云足。鬼斧一以劖，神鞭驱不续。踯躅花其巅，聊舒游者目。
游五泄六首（各有序） 其三 白龙井
作者：陶望龄
朝代：明

招提万山里，门与苍崖对。尝闻白龙井，窈出清溪外。沿洄未觉远，忽抵前山背。半壁仙屋深，回峰洞门碍。奇峦互倾仄，飞溜各形态。厓松老将化，石笋看来大。磐谷戴土耕，寒苗接流溉。蹊幽生晚畏，径转添新爱。已谓人境穷，蓦与村翁会。息肩支短策，洗足坐鸣濑。但见玄发垂，安能辨年辈。因知云雾间，神仙宛焉在。
游五泄六首（各有序） 其二 第五泄
作者：陶望龄
朝代：明

白蜺饮晴壑，一饮万人鼓。腥风喷涎沫，下有神龙府。倾崖与回薄，犷石佐虓怒。十里骨立山，洗濯无撮土。遥源杳何处，落地名第五。客来泉亦喜，舞作千溪雨。赤脚立雨中，衣沾翳厓树。廿年成始至，重游在何许。凭君铁锥书，一破苍苔古。
游五泄六首（各有序） 其五 紫阆
作者：陶望龄
朝代：明

一瀑悬百仞，五瀑方到地。每缘岚雾开，略想峰头翠。即此料泉源，应从白云坠。攀藤渐跻陟，屡息始能诣。谁谓孤峭中，忽有桃源事。鸡犬散村落，竹木成位置。连畴溪女桑，卓午樵人市。向来五瀑布，平流若沟隧。十里方下山，人家在天际。
游五泄六首（各有序） 其六 玉京洞
作者：陶望龄
朝代：明

灵洞积阴晦，火烈不得扬。一炬才照身，有似秋萤光。神幽意多危，群客悄不狂。相牵隧道穷，砑尔开堂皇。石髓结还滴，蝙蝠鸣且翔。布席通穴口，投身引其吭。要当蛇蚓行，恐逼蛟龙藏。勇夫三四人，老僧启前行。还言所历殊，一一仙人房。其下流清泉，其上安桥梁。蹊岭突高下，尻背时低昂。火烛黯欲尽，窔奥安可量。尝闻长老说，有衲来何方。折松为明灯，腰包裹糇粮。持咒禁妖怪，表涂留秕糠。猛志忽地险，深探遍灵乡。顶上摇橹声，依稀是钱塘。与君凡境居，安知仙路长。
游五泄六首（各有序） 其四 第一泄
作者：陶望龄
朝代：明

山雨无崇朝，青苔助岩险。四泄安可求，山僧只指点。兴来身命微，危磴几欲犯。童仆进苦规，同游亦讥贬。虑深胆易慑，计阻心竟歉。胜事忽若吞，清眠梦如魇。辰餐动归策，临瞰势已俨。萝葛疲攀缘，荆榛费诛斩。蹠石愁足跌，蹲泥任衣染。下望五白龙，遥遥竞腾闪。
游五泄六首（各有序）·青口
作者：陶望龄
朝代：明

龙子为龙时，阳精洞丘谷。神行物无碍，摧山如剖竹。青口当其涂，长峦势奔蹙。砉若万羽林，分行避黄屋。祇今苔藓壁，即是群山腹。天空堕石罅，雷与斫云足。鬼斧一以劖，神鞭驱不续。踯躅花其巅，聊舒游者目。白蜺饮晴壑，一饮万人鼓。腥风喷涎沫，下有神龙府。倾崖与回薄，犷石佐虓怒。十里骨立山，洗濯无撮土。遥源杳何处，落地名第五。客来泉亦喜，舞作千溪雨。赤脚立雨中，衣沾翳厓树。廿年成始至，重游在何许。凭君铁锥书，一破苍苔古。山雨无崇朝，青苔助岩险。四泄安可求，山僧只指点。兴来身命微，危磴几欲犯。童仆进苦规，同游亦讥贬。虑深胆易慑，计阻心竟歉。胜事忽若吞，清眠梦如魇。辰餐动归策，临瞰势已俨。萝葛疲攀缘，荆榛费诛斩。蹠石愁足跌，蹲泥任衣染。下望五白龙，遥遥竞腾闪。一瀑悬百仞，五瀑方到地。每缘岚雾开，略想峰头翠。即此料泉源，应从白云坠。攀藤渐跻陟，屡息始能诣。谁谓孤峭中，忽有桃源事。鸡犬散村落，竹木成位置。连畴溪女桑，卓午樵人市。向来五瀑布，平流若沟隧。十里方下山，人家在天际。灵洞积阴晦，火烈不得扬。一炬才照身，有似秋萤光。神幽意多危，群客悄不狂。相牵隧道穷，砑尔开堂皇。石髓结还滴，蝙蝠鸣且翔。布席通穴口，投身引其吭。要当蛇蚓行，恐逼蛟龙藏。勇夫三四人，老僧启前行。还言所历殊，一一仙人房。其下流清泉，其上安桥梁。蹊岭突高下，尻背时低昂。火烛黯欲尽，窔奥安可量。尝闻长老说，有衲来何方。折松为明灯，腰包裹糇粮。持咒禁妖怪，表涂留秕糠。猛志忽地险，深探遍灵乡。顶上摇橹声，依稀是钱塘。与君凡境居，安知仙路长。
湖上新屋成向有山居之意故云然
作者：陶望龄
朝代：明

东西坊本依城市，大小山今有弟兄。拟卜幽栖分岭翠，好凭竹阁听泉声。倦同飞鸟投林急，慵爱蜗牛戴屋行。湖上一椽聊尔尔，扶犁权与老农耕。
生诗十首书王堇父慈无量集以凡百畏刀杖无不爱寿命为韵（录八首）
作者：陶望龄
朝代：明

人生事肠腹，及与口舌三。二但取饱软，一乃司吾馋。万钱饰盘筵，殉此径寸甘。下咽了无知，理与木札兼。晚食美葵蓼，甚饥望齑盐。径寸况易欺，胡当信其婪。半脔偿一身，债主真不廉。人羊须臾理，请君睹其凡。介卢晓牛鸣，冶长谙雀哕。吾愿天耳通，达此音声类。群鱼泣妻妾，鸡骛呼弟妹。不独死可哀，生离亦多嘅。闽语既嘤咿，吴听了难会。宁闻闽人肉，忍作吴人脍。可怜登陆鱼，皦喁向人谇。人曰鱼口喑，鱼言人耳背。何当破网罗，施之以无畏。挟弩隐衣袂，入林群鸟号。狗屠一鸣鞭，众吠从之嚣。杀机翳胸中，粲然若悬杓。吾闻螳螂蝉，能变琴者操。至人秉慈尚，虎象焉足调。因果苟无征，视斯亦已昭。与其啖群生，宁我吞千刀。从事愁见拘，波臣苦遭荡。蝈氏群处囊，悲鸣更相仗。寄书已成悔，见梦徒增妄。数钱赎尔至，缚解羁囚放。困极势未遒，苏余气仍壮。衔恩未忍去，故作三回望。何方绝网钓，何去保无恙。感激见深衷，迟疑抱遐怅。赠尔金口言，努力此回向。耨水具功德，莲花好安养。微施岂怀报，往矣慎波浪。群蛙犹有情，鼓吹西窗傍。昔有二勇者，操刃相与酤。曰子我肉也，奚更求肉乎。互割还互啖，彼尽我亦枯。食彼同自食，举世嗤其愚。还语血食人，有以异此无。吾闻丰坊生，赤章咒蚤虱。蚤虱食几何，讨捕况已酷。借问坊食者，还当咒坊不。弘恕圣所称，斯言非佞佛。竖首横目人，竖目横身兽。从兽者智撄，甘人者勇斗。悲哉肉世界，奚物获长寿。一虎当邑居，万人怖而走。万人俱虎心，物命谁当救。莫言他肉肥，可疗吾身瘦。彼此电露命，但当相闵宥。共修三坚法，人兽两无负。
生诗十首书王堇父慈无量集以凡百畏刀杖无不爱寿命为韵（录八首）·其一
作者：陶望龄
朝代：明

人生事肠腹，及与口舌三。二但取饱软，一乃司吾馋。万钱饰盘筵，殉此径寸甘。下咽了无知，理与木札兼。晚食美葵蓼，甚饥望齑盐。径寸况易欺，胡当信其婪。半脔偿一身，债主真不廉。人羊须臾理，请君睹其凡。
生诗十首书王堇父慈无量集以凡百畏刀杖无不爱寿命为韵（录八首）·其七
作者：陶望龄
朝代：明

生物不可食，熟已过时败。生既嫌腥膻，败时仍臭秽。腥秽君所知，胡为强吞嘬。水火幻味香，口鼻成灾怪。如蝇秽中育，还以臭为爱。及其生子孙，居然臭秽内。坑圊难久居，虫乎可为戒。
生诗十首书王堇父慈无量集以凡百畏刀杖无不爱寿命为韵（录八首）·其三
作者：陶望龄
朝代：明

挟弩隐衣袂，入林群鸟号。狗屠一鸣鞭，众吠从之嚣。杀机翳胸中，粲然若悬杓。吾闻螳螂蝉，能变琴者操。至人秉慈尚，虎象焉足调。因果苟无征，视斯亦已昭。与其啖群生，宁我吞千刀。
生诗十首书王堇父慈无量集以凡百畏刀杖无不爱寿命为韵（录八首）·其二
作者：陶望龄
朝代：明

介卢晓牛鸣，冶长谙雀哕。吾愿天耳通，达此音声类。群鱼泣妻妾，鸡骛呼弟妹。不独死可哀，生离亦多嘅。闽语既嘤咿，吴听了难会。宁闻闽人肉，忍作吴人脍。可怜登陆鱼，皦喁向人谇。人曰鱼口喑，鱼言人耳背。何当破网罗，施之以无畏。
生诗十首书王堇父慈无量集以凡百畏刀杖无不爱寿命为韵（录八首）·其五
作者：陶望龄
朝代：明

昔有二勇者，操刃相与酤。曰子我肉也，奚更求肉乎。互割还互啖，彼尽我亦枯。食彼同自食，举世嗤其愚。还语血食人，有以异此无。
生诗十首书王堇父慈无量集以凡百畏刀杖无不爱寿命为韵（录八首）·其八
作者：陶望龄
朝代：明

竖首横目人，竖目横身兽。从兽者智撄，甘人者勇斗。悲哉肉世界，奚物获长寿。一虎当邑居，万人怖而走。万人俱虎心，物命谁当救。莫言他肉肥，可疗吾身瘦。彼此电露命，但当相闵宥。共修三坚法，人兽两无负。
生诗十首书王堇父慈无量集以凡百畏刀杖无不爱寿命为韵（录八首）·其六
作者：陶望龄
朝代：明

吾闻丰坊生，赤章咒蚤虱。蚤虱食几何，讨捕况已酷。借问坊食者，还当咒坊不。弘恕圣所称，斯言非佞佛。
生诗十首书王堇父慈无量集以凡百畏刀杖无不爱寿命为韵（录八首）·其四
作者：陶望龄
朝代：明

从事愁见拘，波臣苦遭荡。蝈氏群处囊，悲鸣更相仗。寄书已成悔，见梦徒增妄。数钱赎尔至，缚解羁囚放。困极势未遒，苏余气仍壮。衔恩未忍去，故作三回望。何方绝网钓，何去保无恙。感激见深衷，迟疑抱遐怅。赠尔金口言，努力此回向。耨水具功德，莲花好安养。微施岂怀报，往矣慎波浪。群蛙犹有情，鼓吹西窗傍。
登天目绝顶
作者：陶望龄
朝代：明
体裁：古风

方春理游策，到山已初夏。夤缘二十里，仄径不容马。举趾高于肩，垂头下于踝。踞响曳喉吻，喘息尽如哑。辛勤上绝顶，欲去那可舍。一步一惜别，倒坐篮舆下。
端午日无念师二詹生吴生同集斋中偶看坡公汁字韵诗戏效韵四章末章呈似念公
作者：陶望龄
朝代：明

吾闻嵇阮俦，颓然嗜米汁。呼酒如救焚，五斗未曾湿。清言多妙理，往往酣中得。不知三闾公，沉湘有底急。有如云间鹄，而视池中鸭。覆载岂不宏，愁人眼空幂。园芳延令节，安石榴花赤。秫米煮菰青，菖蒲兼酒白。酒为濡吾唇，花以华我帻。行从渔父歌，一吊孤累泣。醒魂老更苦，浇酒箴其缺。今日良宴会，坐有千里客。愿客醉勿醒，醒后忧来集。榴娇乍赪颊，柳暗初流汁。湖南去饭牛，饭饱牛耳湿。炎景困腾腾，嘉宾来得得。同欣节物换，再叹流光急。艾叶巧成虎，沉香微吐鸭。开轩去屏障，独许庭花幂。越酒苦醲酽，盏落珊瑚赤。家传苏氏方，颇类吴中白。岂徒侧君弁，欢赏行堕帻。连槽泻春溜，几夜糟床泣。瓶罍幸未耻，杯勺岂愁缺。主人不自谋，酝美真为客。莫厌园蔬贫，明朝肯来集。生平食字饱，渴饮松煤汁。共压强韵诗，思苦笔未湿。纷如舟竞渡，红锦志先得。胜事出危险，好语生迫急。每爱孟东野，铜斗夸射鸭。虽无壮士怀，幽韵写蒙幂。飞情高鸟堕，洗恨游鲂赤。不独吟者劳，闻歌已头白。伊余亦何事，肩耸发去帻。胡不日中眠，强效寒虫泣。灵均去我久，风雅道渐缺。我欲拜低头，谁是词坛客。何当唤韩孟，去作城南集。学道如痴狗，衔枯苦求汁。悟道如涸鱼，登陆徒呴湿。空虚无片段，岂要论失得。迹往电犹迟，锋驰箭非急。多言只自困，喧呶乱鹅鸭。夸足走踆踆，劳睛花幂幂。吾师无寸铁，应敌双拳赤。摩垒大鼓幢，摧邪老韩白。而予本幻士，枯木冒冠帻。蚓有无肠歌，鹃有无情泣。虽然共居诸，且不受盈缺。从师莽浪游，非主亦非客。眼前旷劫事，一会灵山集。
端午日无念师二詹生吴生同集斋中偶看坡公汁字韵诗戏效韵四章末章呈似念公·其一
作者：陶望龄
朝代：明

吾闻嵇阮俦，颓然嗜米汁。呼酒如救焚，五斗未曾湿。清言多妙理，往往酣中得。不知三闾公，沉湘有底急。有如云间鹄，而视池中鸭。覆载岂不宏，愁人眼空幂。园芳延令节，安石榴花赤。秫米煮菰青，菖蒲兼酒白。酒为濡吾唇，花以华我帻。行从渔父歌，一吊孤累泣。醒魂老更苦，浇酒箴其缺。今日良宴会，坐有千里客。愿客醉勿醒，醒后忧来集。
端午日无念师二詹生吴生同集斋中偶看坡公汁字韵诗戏效韵四章末章呈似念公·其三
作者：陶望龄
朝代：明

生平食字饱，渴饮松煤汁。共压强韵诗，思苦笔未湿。纷如舟竞渡，红锦志先得。胜事出危险，好语生迫急。每爱孟东野，铜斗夸射鸭。虽无壮士怀，幽韵写蒙幂。飞情高鸟堕，洗恨游鲂赤。不独吟者劳，闻歌已头白。伊余亦何事，肩耸发去帻。胡不日中眠，强效寒虫泣。灵均去我久，风雅道渐缺。我欲拜低头，谁是词坛客。何当唤韩孟，去作城南集。
端午日无念师二詹生吴生同集斋中偶看坡公汁字韵诗戏效韵四章末章呈似念公·其二
作者：陶望龄
朝代：明

榴娇乍赪颊，柳暗初流汁。湖南去饭牛，饭饱牛耳湿。炎景困腾腾，嘉宾来得得。同欣节物换，再叹流光急。艾叶巧成虎，沉香微吐鸭。开轩去屏障，独许庭花幂。越酒苦醲酽，盏落珊瑚赤。家传苏氏方，颇类吴中白。岂徒侧君弁，欢赏行堕帻。连槽泻春溜，几夜糟床泣。瓶罍幸未耻，杯勺岂愁缺。主人不自谋，酝美真为客。莫厌园蔬贫，明朝肯来集。
端午日无念师二詹生吴生同集斋中偶看坡公汁字韵诗戏效韵四章末章呈似念公·其四
作者：陶望龄
朝代：明

学道如痴狗，衔枯苦求汁。悟道如涸鱼，登陆徒呴湿。空虚无片段，岂要论失得。迹往电犹迟，锋驰箭非急。多言只自困，喧呶乱鹅鸭。夸足走踆踆，劳睛花幂幂。吾师无寸铁，应敌双拳赤。摩垒大鼓幢，摧邪老韩白。而予本幻士，枯木冒冠帻。蚓有无肠歌，鹃有无情泣。虽然共居诸，且不受盈缺。从师莽浪游，非主亦非客。眼前旷劫事，一会灵山集。
览镜七首
作者：陶望龄
朝代：明

三十七年聊把玩，峻坡驰马只轮飞。陶潜官罢知今是，梵志人归叹昔非。白骨观成看世妄，青山招隐与心违。桃花一雨平湖满，且乞长竿守钓矶。说法从人诮马留，似猴良亦胜真猴。牵丝刻木浑儿戏，断水残山足梦游。溪潦旋添菱女枻，霜痕欲上橘奴洲。此中纶笠真吾事，为写渔装著钓舟。食柏生香事有征，吾生物化岂无凭。笋乡嗜久枯同竹，梵夹翻多瘦亦僧。荤血断来余紫蓼，衣冠抛尽只朱藤。荒芜田业关何事，已种南湖十亩菱。镜里容颜颇自知，须知元颍即吾师。持筹讵免揶揄笑，顾影行遭罔两疑。薄相苦无蚕室妇，贫身半属债家儿。生来百丑鬷明面，可独穷人尽是诗。莫怪年时爱道装，姓名久已隶空王。六时自礼莲花漏，每日亲拈印字香。诗景天和邀客和，衡门草长与人长。夜灯点罢仍朝梵，静业山中也觉忙。春风濠上始观濩，秋雨檐前又醉沤。万事总如僧剃发，一生偏爱黍垂头。嵚崎历落真堪笑，宠辱升沉定不忧。试向唐生问身事，骑牛跃马竟谁优。季主诚贤术未奇，子卿巧中亦吾欺。岂如明月盘龙镜，解照清霜病鹤姿。萝葛攀援秋欲断，鱼龙蛰伏冷相宜。可怜憔悴东阳守，老病临头带孔移。
览镜七首·其一
作者：陶望龄
朝代：明

三十七年聊把玩，峻坡驰马只轮飞。陶潜官罢知今是，梵志人归叹昔非。白骨观成看世妄，青山招隐与心违。桃花一雨平湖满，且乞长竿守钓矶。
览镜七首·其七
作者：陶望龄
朝代：明

季主诚贤术未奇，子卿巧中亦吾欺。岂如明月盘龙镜，解照清霜病鹤姿。萝葛攀援秋欲断，鱼龙蛰伏冷相宜。可怜憔悴东阳守，老病临头带孔移。
览镜七首·其三
作者：陶望龄
朝代：明

食柏生香事有征，吾生物化岂无凭。笋乡嗜久枯同竹，梵夹翻多瘦亦僧。荤血断来余紫蓼，衣冠抛尽只朱藤。荒芜田业关何事，已种南湖十亩菱。
览镜七首·其二
作者：陶望龄
朝代：明

说法从人诮马留，似猴良亦胜真猴。牵丝刻木浑儿戏，断水残山足梦游。溪潦旋添菱女枻，霜痕欲上橘奴洲。此中纶笠真吾事，为写渔装著钓舟。
览镜七首·其五
作者：陶望龄
朝代：明

莫怪年时爱道装，姓名久已隶空王。六时自礼莲花漏，每日亲拈印字香。诗景天和邀客和，衡门草长与人长。夜灯点罢仍朝梵，静业山中也觉忙。
览镜七首·其六
作者：陶望龄
朝代：明

春风濠上始观濩，秋雨檐前又醉沤。万事总如僧剃发，一生偏爱黍垂头。嵚崎历落真堪笑，宠辱升沉定不忧。试向唐生问身事，骑牛跃马竟谁优。
览镜七首·其四
作者：陶望龄
朝代：明

镜里容颜颇自知，须知元颍即吾师。持筹讵免揶揄笑，顾影行遭罔两疑。薄相苦无蚕室妇，贫身半属债家儿。生来百丑鬷明面，可独穷人尽是诗。
读华严合论
作者：陶望龄
朝代：明

禅心端合一生休，偈价真堪万死酬。虚有身形似腰鼓，愧无手指发箜篌。谩翻小本《华严论》，为送初凉叶落秋。顶发欲斑除未得，只应枯瘦拟比丘。
过何泰华园分韵二首
作者：陶望龄
朝代：明

花事殊堪谱，鱼群似可名。凉风吹蔓影，急雨打荷声。清簟便慵卧，朱栏傍晚行。尝新北泉冷，重为煮沙瓶。今日何园句，能无忆少陵。迷人寄生酒，匝地月支藤。莲褪鱼吹粉，苔深石减棱。轩窗随面面，寒竹影层层。
过何泰华园分韵二首·其一
作者：陶望龄
朝代：明

花事殊堪谱，鱼群似可名。凉风吹蔓影，急雨打荷声。清簟便慵卧，朱栏傍晚行。尝新北泉冷，重为煮沙瓶。
过何泰华园分韵二首·其二
作者：陶望龄
朝代：明

今日何园句，能无忆少陵。迷人寄生酒，匝地月支藤。莲褪鱼吹粉，苔深石减棱。轩窗随面面，寒竹影层层。
送商叔护朱叔懋应试秣陵
作者：陶望龄
朝代：明
体裁：五言律诗

仗剑他乡意，弹冠故友情。秋风待行客，落日事孤征。尊酒远相命，寸心言未倾。思君似流水，寄向石头城。
送詹生
作者：陶望龄
朝代：明

了无经术只甘眠，且免门人笑腹便。隔岁岂堪翻旧历，废琴端为发新弦。低头我已推东野，高足谁能似郑玄。莫惜湖亭暂时语，夜潮偏送上滩船。
道上微雪
作者：陶望龄
朝代：明
体裁：五言律诗

客子逐车轮，相连一水滨。冻云围野色，细雪杂征尘。历乱看愁思，飘摇似此身。前村聊息马，寒入酒杯频。
陈侍御西湖庄
作者：陶望龄
朝代：明

名场羡尔一身收，墨诏新衔拜醉侯。艇子旧装莲叶样，吴儿殊有串珠喉。轻舆软径花间驭，晚翠朝烟水上楼。我有清狂公记取，十旬三度净慈游。
雪岩二首·其一
作者：陶望龄
朝代：明
体裁：七言绝句

中夜披衣聊出户，无数山云挂庭树。忽然数片飞不还，已作风前一溪雨。
雪岩二首·其二
作者：陶望龄
朝代：明
体裁：七言绝句

丹壑苍厓处处钟，夜深天畔有孤筇。寒灯一点疏龛里，照见云间五老峰。
雪消
作者：陶望龄
朝代：明

柔姿能耐几时消，况是春来腊后飘。晓幕薄寒飞旋湿，夜窗多恨滴无憀。风前赵女愁堪诉，老去郎颜鬓易凋。惟有山梅解相惜，深崖铁干锁冰条。
雪蕉为商叔护赋·其一
作者：陶望龄
朝代：明
体裁：七言绝句

绿阴窗外渐看匀，叶底题诗綵笔新。怪得秋来未摇落，知君句里总阳春。
雪蕉为商叔护赋·其二
作者：陶望龄
朝代：明
体裁：七言绝句

风回长袖自郎当，斜倚幽斋怨夕阳。莫道柔枝能带雪，罗衣偏称玉为妆。
颁新历
作者：陶望龄
朝代：明
体裁：七言律诗

轩后凝图玉律悬，蓂阶授节下尧天。乾坤更记颁正月，宇宙争传历万年。漫讶阳春联紫极，回看象纬丽瑶编。皇舆此日宜无外，共庆神功格上玄。
题肤功雅奏图
作者：陶标
朝代：明

马邑龙堆战未休，六翰独运九边筹。早传黄石奇人秘，未许赤松仙子游。铁骑临戎频款塞，金河度雁急防秋。从兹载起汾阳老，围打西山火夜收。
螺园诗三十首 其二十 聚香栏
作者：陶楚生
朝代：明

十二雕栏尽白珩，卖花声里唱流莺。月来露溅胭脂瘦，风去云牵琥珀轻。瑶国龙须兰麝蔼，仙姬凤骨玉香莹。酣来忘却千宫锦，倒卧瑶阶碧汉横。
螺园诗三十首 其十七 报峨轩
作者：陶楚生
朝代：明

桑田沧海世如流，万劫筹山此处求。座下金羊惊暖冱，眼前玉兔识春秋。瑶池殿上灵椿酒，阳子宫中碧杏瓯。报说人间圆日近，黄河清处是丹丘。
螺园诗三十首 其十七 报峨轩
作者：陶楚生
朝代：明

桑田沧海世如流，万劫筹山此处求。座下金羊惊暖冱，眼前玉兔识春秋。瑶池殿上灵椿酒，阳子宫中碧杏瓯。报说人间圆日近，黄河清处是丹丘。十二雕栏尽白珩，卖花声里唱流莺。月来露溅胭脂瘦，风去云牵琥珀轻。瑶国龙须兰麝蔼，仙姬凤骨玉香莹。酣来忘却千宫锦，倒卧瑶阶碧汉横。
严州道中
作者：陶汝鼐
朝代：明
体裁：五言律诗

曲江流不尽，寒气凛初严。野泊纷渔艇，遥帆类酒帘。枯河冬雨活，湿壁冻云黏。不分多归思，萧萧与梦添。
沈明府来视病邀饮烟雨楼
作者：陶汝鼐
朝代：明
体裁：七言律诗

岂肯悽然对古人，病馀开酌为残春。楼从烟雨阁中见，水是鸳鸯梦里因。强醉自逢花事尽，苦吟长与药炉亲。使君更话潇湘旧，不独思家易损神。
金正希招集练江醉宿清净寺
作者：陶汝鼐
朝代：明
体裁：古风

冬霜万壑阴，江永日将夕。画舫泛容与，川暝光愈白。急风吹烛花，谷响合歌拍。小榼僧厨来，蔬笋界方格。语笑酒易倾，如以桐扣石。柱史如枯禅，城市无一宅。酒深思啜茗，同作虎溪客。贝叶启禅书，梅花落瑶席。坐久闻妙香，一榻随所择。睡乡钟鼓鸣，林鸟翻旅翮。吾亦步下山，佛灯犹照壁。
黄鹤楼酬郭无伤戊辰
作者：陶汝鼐
朝代：明
体裁：古风

明月澹方舟，几来泊江夏。黄鹤与晴川，屡得亦苟且。见子不习气，香艳窥班马。琅嬛秘笈书，而况皆弓冶。微名赚我来，良晤若天假。虽则茗碗间，静心各已泻。高不撄世情，热亦归风雅。久无崔颢吟，思君同白也。新思怨落花，畏向春光洒。红树若为思，凭楼绿飞瓦。
计部郭无伤招同周伯孔、刘犹伯饮黄鹤楼
作者：陶汝鼒
朝代：明
体裁：七言律诗

江写秋容澹一亭，高人偶聚只如星。云浮忽度晴川雨，日落犹生芳草青。选句已成山水胜，怀骚谁占楚湘灵？空天鹤路忘归去，何处吹箫月满庭？
福清殿下召饮泛月
作者：陶涵中
朝代：明
体裁：七言律诗

筵开玳瑁水盈盈，金井生秋裛杜蘅。曲径客留千日酒，高台月满五侯鲭。苍茫断壁平芜远，烂漫虚檐玉露清。谁道蓬莱非咫尺，诗成染翰已参横。
春猎
作者：陶炳
朝代：明
体裁：五言律诗

阴山疲血战，春野盛游仪。冰滑龙媒骑，花迷凤藻旂。角弓争雁翼，铁铠壮鱼丽。斜月当归路，肩生属健儿。
雁湖晚眺
作者：陶照
朝代：明
体裁：五言律诗

蘅皋秋色满，枫老叶疑花。翠黛衔残日，金波浸落霞。牧归犹弄笛，渔散却移槎。一水盈盈隔，柴桑处士家。
冰壶井
作者：陶琛
朝代：明

玉泉百尺深，古甃涵光冷。何以鉴虚明，差差鹿卢影。
禅窝（师子林十二咏）
作者：陶琛
朝代：明

菁茅葺成宇，白云拥为户。是中有定僧，默坐自朝暮。
竹谷
作者：陶琛
朝代：明

绿雾湿蒙蒙，纷披路不通。秋声夜来起，无处着西风。
过徐良夫耕渔轩次倪元镇韵
作者：陶琛
朝代：明
体裁：古风

西山久思往，经春复逾秋。回看岸傍树，尚系烟中舟。日月倏飞腾，不异川波流。至今远游兴，浩然殊未休。东风江上来，沄沄水生洲。便欲引双屩，飞行紫岩头。如何苦蹉跎，徒睇云路修。谷鸟在林杪，鸣声亦相求。今君展清宴，胡不邀同游。开馆集群彦，翩翩文采优。相逢尚难得，况兹旬日留。欢然对樽俎，情意两绸缪。嗟彼丘壑赏，岂顾茅茨幽。愁来发清咏，独倚城南楼。
题徐良夫耕渔轩
作者：陶琛
朝代：明
体裁：古风

朝耕在东皋，暮渔入西渚。匪惟衣食营，适此自成趣。平湖映明月，膏腴亦滋雨。荷锄肆微勤，操舟更容与。所欣生物遂，不计力劳苦。耦耕二三叟，可以为俦侣。文史虽不通，田事亦能语。有时烟水间，去来更无阻。每见波上鸥，飘然欲轻举。归来愒轩下，再喜尊有醑。妻孥走我前，梨栗饤盘俎。一觞聊自进，且复慰情绪。愿兹终馀生，达者何足取。
题江参长江图
作者：陶琛
朝代：明
体裁：五言律诗

石出夜潮落，山明寒雾消。江空千里棹，村迥一归樵。树色连沙屿，人家傍野桥。还同旧栖地，风景日萧萧。
閒居
作者：陶瑾
朝代：明
体裁：七言绝句

数椽新筑傍溪湾，扫石焚香鹤正还。几度捲帘看不厌，夕阳紫翠满南山。
丁卯春偶述
作者：陶益
朝代：明

尔来丑虏不攻营，细柳残条分外生。里闬刚逢春事好，又闻人说虎纵横。
七夕二首
作者：陶益
朝代：明

河汉阴阴夜寂寥，闺中乞巧拜青霄。暂移翠管封蛛网，斜插金钿望鹊桥。纤手穿针云影动，露台结彩烛光摇。一年一度长相会，纵有离愁亦易消。经星飞月隔烟萝，百子池前忆素娥。扇影渐随秋色改，砧声偏向夜凉多。人间此夕成奚事，天上仙槎已渡河。儿女欢逢磨喝乐，岂知泪雨又沾梭。
七夕二首·其一
作者：陶益
朝代：明

河汉阴阴夜寂寥，闺中乞巧拜青霄。暂移翠管封蛛网，斜插金钿望鹊桥。纤手穿针云影动，露台结彩烛光摇。一年一度长相会，纵有离愁亦易消。
七夕二首·其二
作者：陶益
朝代：明

经星飞月隔烟萝，百子池前忆素娥。扇影渐随秋色改，砧声偏向夜凉多。人间此夕成奚事，天上仙槎已渡河。儿女欢逢磨喝乐，岂知泪雨又沾梭。
三水夜别兵宪莫葵山公是公宴留草书因赋
作者：陶益
朝代：明

驻节江山静，开船蜡炬明。樽前方染翰，楼上已深更。月吐朱旗闪，风生画角鸣。酒酣还起舞，况复听鸡声。
与书家夜话
作者：陶益
朝代：明

钟繇孟頫果何居，夜话闻君学有馀。坐惜流萤帘外去，不曾照得近时书。
与友人夜话次韵
作者：陶益
朝代：明

前春伤一别，溅泪背花吟。此夕幸相见，开樽邀月斟。桑麻新事业，榆柳旧园林。世路风尘隔，双鸣何处砧。
与复侄锦衣赴宴天坛乐观
作者：陶益
朝代：明

晴云爽气满高台，碧瓦雕阑接上台。却喜当筵闻玉磬，不妨竟日覆金杯。垂杨宛转莺初语，细草留连骑欲回。万里烽烟怜小阮，可无佳兴拟重来。
与李逸士留别二首分韵得舟字
作者：陶益
朝代：明

行酒赋诗兴未休，谪仙临别又相留。棋声不断江村晚，风摺芦花傍客舟。别路寒生欲暮秋，蓼蘋红白乱汀洲。江门此夕华灯望，疑是当年李郭舟。
与李逸士留别二首分韵得舟字·其一
作者：陶益
朝代：明

行酒赋诗兴未休，谪仙临别又相留。棋声不断江村晚，风摺芦花傍客舟。
与李逸士留别二首分韵得舟字·其二
作者：陶益
朝代：明

别路寒生欲暮秋，蓼蘋红白乱汀洲。江门此夕华灯望，疑是当年李郭舟。
与王青萝先生江门阻风二首
作者：陶益
朝代：明

翠竹江村古渡边，冥鸿数点没寒烟。濛濛浦口渔灯乱，风急舟横只醉眠。终风带雨摧舟楫，逆浪通潮涨海波。信宿江门如有待，昔贤曾此钓烟蓑。
与王青萝先生江门阻风二首·其一
作者：陶益
朝代：明

翠竹江村古渡边，冥鸿数点没寒烟。濛濛浦口渔灯乱，风急舟横只醉眠。
与王青萝先生江门阻风二首·其二
作者：陶益
朝代：明

终风带雨摧舟楫，逆浪通潮涨海波。信宿江门如有待，昔贤曾此钓烟蓑。
与郑过斋诗话因忆林白庵林宦途近五老峰故以仙况之
作者：陶益
朝代：明

忆汝仙人白兔公，双凫踪迹寄飞鸿。诗囊尽纳匡庐月，归散江门夕钓中。
与陈锡泉舅氏泛舟
作者：陶益
朝代：明

背郭嚣尘寂，开船景物遥。鸥飞閒白昼，鹤叫彻青霄。刚说潮通岸，俄惊水漫桥。临流同击楫，幽兴未全消。
东方有一士
作者：陶益
朝代：明

东方一士离人群，身不可见名可闻。使君地主休相迫，懒结鹑衣祇卧云。
中秋月下怀郁林诸侄
作者：陶益
朝代：明

迹苦江山滞，心悬骨肉求。况当明月夜，又是白云秋。不省袁宏艇，那知庾亮楼。更携诸小阮，欢对一林幽。
乙丑秋喜家赏月二首
作者：陶益
朝代：明

忆昔中秋客异乡，自怜形影倍凄凉。今宵对月庭前拜，喜见儿孙学雁行。还家最喜过中秋，塔影阑阶果乱投。老大恐妨少小乐，自邀明月上高楼。
乙丑秋喜家赏月二首·其一
作者：陶益
朝代：明

忆昔中秋客异乡，自怜形影倍凄凉。今宵对月庭前拜，喜见儿孙学雁行。
乙丑秋喜家赏月二首·其二
作者：陶益
朝代：明

还家最喜过中秋，塔影阑阶果乱投。老大恐妨少小乐，自邀明月上高楼。
九日寿刘社丈七十一
作者：陶益
朝代：明

鲤鱼风洒绿筠庄，置酒相从控寿章。蓬矢昔曾期此日，海筹今又祝重阳。青筇出国谁争长，黄菊当筵晚更强。况复刘郎亲手种，崇兰丛桂满庭芳。
九日白塔寺宴集戏呈黄年兄广台
作者：陶益
朝代：明

瑟瑟蒹葭白露苍，燕京佳节又重阳。黄花未吐篱边艳，赤实先临掌上香。石塔影斜参转语，风筝声断听伊凉。酒阑击剑心踰壮，不为莼鲈忆故乡。
九月十五夜坐即事
作者：陶益
朝代：明

适闻挈榼沽村市，况又援琴对浦沙。三五清宵弹皓月，十千美酒醉黄花。刚风送暑催秋雁，落木迎寒宿暮鸦。独有隐忧人不寐，坐观星斗欲咨嗟。
书待漏图
作者：陶益
朝代：明

玉宇晴光发，金桥曙色明。倾葵今在念，炙背旧多情。
书报黄广台附录二首
作者：陶益
朝代：明

闻君作宦向长沙，念我贻书到钓槎。估客不知词藻重，茫茫喧报鬻鱼虾。不见多才鄙吝萌，缄情寄兴恨还生。无端昨梦湘潭路，黄鹤楼前月正明。
书报黄广台附录二首·其一
作者：陶益
朝代：明

闻君作宦向长沙，念我贻书到钓槎。估客不知词藻重，茫茫喧报鬻鱼虾。
书报黄广台附录二首·其二
作者：陶益
朝代：明

不见多才鄙吝萌，缄情寄兴恨还生。无端昨梦湘潭路，黄鹤楼前月正明。
书梁浮山扇景梦中作
作者：陶益
朝代：明

舟泊黄芦草，风零白雁霜。此时閒怅望，何处是家乡。
书织锦图
作者：陶益
朝代：明

姊妹渡云海，遥窥夜织颜。报章谁斗巧，容易落人间。
事葵菊
作者：陶益
朝代：明

春深临别墅，草盛没江篱。开径分因菊，向阳灌为葵。琴樽期白帻，雨露忆清时。花意未全得，凭栏空赋诗。
人日江墩遣意
作者：陶益
朝代：明

谷口莺啼半亩春，榆钱绕屋未全贫。从将白发衣冠旧，漫对青阳岁月新。当槛折梅怀驿使，隔篱呼酒话比邻。九宵人胜金屏宴，不换江边一钓纶。
人日过渔家晓酌
作者：陶益
朝代：明

晓从渔父访新年，觞至杯倾任自然。旭日未消红杏雨，薰风先散绿杨烟。攒茅作字都飞白，削竹谈经祇太玄。征盖岂堪频接引，醉怀疏旷落江边。
代简约诸丈复象冈书院
作者：陶益
朝代：明

负笈遥思三十年，趋陪踪迹已茫然。青山一别长为客，白发重逢尽是仙。入望晴云团旧帙，唤愁春草藉虚筵。俗围破后还谁健，藜杖篮舆愿独先。
代躬答谢陈邑宰
作者：陶益
朝代：明

侧身湖海犯风波，皮骨空存可奈何。推德一生全未有，引年三族愧犹多。虞乡久病虚书籍，梅福幽栖恋薜萝。岸帻野袍难见令，为言吾已听弦歌。
仲冬与使客夜坐
作者：陶益
朝代：明

汉使星轺雪色华，翛然乘兴过山家。空园晚菊呈疏蕊，静夜寒灯落细花。门外已迎鲸海月，鼎中还易虎邱茶。抱裘赓咏不须睡，明日片云何处槎。
仲冬九日友人惠菊次韵
作者：陶益
朝代：明

隆冬逢异菊，竟日想高人。学泛忘忧物，从更折角巾。狂吟方就错，兀傲已成真。此意云谁解，浔阳旧有邻。
会试回传容灵先物故为之怅然赋此
作者：陶益
朝代：明

恶说东家少，成名不获年。去书犹望答，归意岂堪传。雁塔留春梦，麟台负夙缘。呦呦闻野鹿，为尔泪潺湲。
会赏朝天宫牡丹
作者：陶益
朝代：明

相逢都下豪华客，尽爱人间富贵春。忽忆旧时姚魏宅，凭阑为尔一伤神。
俞一木先生高尚乞休别后补赠
作者：陶益
朝代：明

解组贪泉石，抽簪恋钓筒。白莲怀社内，黄菊想篱中。廊庙情虽笃，江湖梦已通。乞归如邴涣，招隐羡梁鸿。桃李瞻依切，冠裳出饯同。遗荣名愈重，拜送意何穷。桂楫摇波碧，蒲帆背日红。离颜搔短鬓，去思结深衷。一木飞霞迥，三鳣宿雾笼。追攀不可及，翘首仰高风。
修褉二首分韵示罚
作者：陶益
朝代：明

上巳携壶出翠微，兴来犹欲典春衣。十千美酒谁家有，遥指青帘不忍归。岚烟收雨日初长，花鸟吟馀泛曲觞。安得川流通作酒，与君判饮润诗肠。
修褉二首分韵示罚·其一
作者：陶益
朝代：明
体裁：七言绝句

上巳携壶出翠微，兴来犹欲典春衣。十千美酒谁家有，遥指青帘不忍归。
修褉二首分韵示罚·其二
作者：陶益
朝代：明
体裁：七言绝句

岚烟收雨日初长，花鸟吟馀泛曲觞。安得川流通作酒，与君判饮润诗肠。
倦坐
作者：陶益
朝代：明

杮叶书馀日未斜，东风犹自恋窗纱。閒来隐几添慵困，满眼清香柚子花。
偷閒
作者：陶益
朝代：明

步入林园已暮春，白云流水最宜人。日长台榭浑无事，惟有黄鹂相对亲。
僻居得关曼贞远寄用韵以迓之
作者：陶益
朝代：明

庄家竹埤远近诃，沽酒树下对渔蓑。觉坐班荆市井隔，闻歌子夜离违多。书札昔负几回约，旆旌今能千里过。褰帏散帙喜不寐，月白纷纷悬薜萝。
元夜经过象冈书院
作者：陶益
朝代：明

书院街前闻柝声，寂寥灯火□□明。所嗟室迩人何远，欲就棠阴怅独行。
元夜观灯戏拟都人之作
作者：陶益
朝代：明

社鼓声连玉漏长，星桥无禁得徜徉。春城火树生新色，夜市烟花簇异妆。月满天街弦管沸，风回辇路绮罗香。何人不数华胥事，故国相携乐未央。
先人琴砖从修宅得之感而赋此
作者：陶益
朝代：明

吾亲难得见，故物易湮沉。出土犹疑璧，挥锄不视金。焦桐寻雅约，流水待知音。珍重归堂上，缅焉思独深。
兰亭
作者：陶益
朝代：明

爱兰居士此披襟，不数流觞会竹林。畹上昔曾分异种，窗前今已结同心。娟娟翚月依文槛，细细香风散绮琴。更有木樨贤达甚，时张舒蕊伴清吟。
冲凌南还杜韵
作者：陶益
朝代：明

楼船风急傍疏林，霜叶含烟影尚森。雪絮霏霏侵薄暮，冰凌片片积轻阴。村家欲借冲篙力，客子仍多恋阙心。江上偶晴天气好，棹歌齐发乱寒砧。
凉风至
作者：陶益
朝代：明

何处凉飙发，庭前落木知。初秋争淅沥，薄暮转凄其。感旧心千里，迎寒酒一卮。霜花摇未见，吹帽接疏篱。
别乡人入永新河
作者：陶益
朝代：明

岛影盘河出，滩声竟日悬。漫寻多士里，聊上永新船。鱼雁空分去，图书自渺然。奚奴忙料理，催棹截长烟。
别樵叟
作者：陶益
朝代：明

采药荒原抚断碑，偶从樵叟坐移时。别来正想难寻处，岐路西风乱鬓丝。
别行客
作者：陶益
朝代：明

侬门复幽闭，即车临远道。隐见虽顿殊，一生同怀抱。怀抱人不知，结以长相思。
别道人
作者：陶益
朝代：明

白面长髯云有道，餐霞吸露好居楼。须臾一别秋山暮，月色微明松桂幽。
务农
作者：陶益
朝代：明

务农长寓野庐中，过客鸣驺气势雄。族党不知豪侠意，井栏团坐说年丰。
十日赏菊二首
作者：陶益
朝代：明

重阳风雨会应难，隔夜秋香兴莫阑。记得先人诗句好，菊花还拟腊前看。十日初收宿雨寒，词人携酒快登坛。黄花解放应重醉，好向篱根取次看。
十日赏菊二首·其一
作者：陶益
朝代：明

重阳风雨会应难，隔夜秋香兴莫阑。记得先人诗句好，菊花还拟腊前看。
十日赏菊二首·其二
作者：陶益
朝代：明

十日初收宿雨寒，词人携酒快登坛。黄花解放应重醉，好向篱根取次看。
华阳巾制成题赠黄龙洞文道人
作者：陶益
朝代：明

巾痕摺出华山云，似识莲花旧隐君。戴向罗浮观海月，礼坛香绕动星文。
卧病和社中志喜诗
作者：陶益
朝代：明

春来苦旱百忧并，伏枕犹增感物清。近得田畴好消息，小池疏雨白莲生。
即景
作者：陶益
朝代：明

风暖蜂房放晚衙，芰荷香气度窗纱。谁延入夜新来月，照见池塘远近花。
厌雨寄梁仲房二首
作者：陶益
朝代：明

檐前日夜纷纷雨，槛外园林处处萤。徙倚独怜词客远，满途兰若为谁馨。深雾笼云飞石燕，半晴又雨弄蒲蓑。山斋亦有冲泥望，青鸟不来思正多。
厌雨寄梁仲房二首·其一
作者：陶益
朝代：明

檐前日夜纷纷雨，槛外园林处处萤。徙倚独怜词客远，满途兰若为谁馨。
厌雨寄梁仲房二首·其二
作者：陶益
朝代：明

深雾笼云飞石燕，半晴又雨弄蒲蓑。山斋亦有冲泥望，青鸟不来思正多。
双头红蕖
作者：陶益
朝代：明

并蒂芙蓉出水中，丹霞翠雾拥帘栊。夜来又见双双响，疑是东坡竹影红。
同云都何龙川至南京会令叔紫坛宴留叙旧别后有怀
作者：陶益
朝代：明

二阮幸逢岂偶然，通家还羡尔多贤。离杯满酌南雍酒，别路俄惊北蓟烟。奔走直疑青鬓改，风尘长赖故人怜。相思入夜不成寐，何处秋声来远天。
听凯三首
作者：陶益
朝代：明

楼船背水鼓声频，杀气连云暗海滨。龙节经年屯虎旅，红旗一旦捲黄巾。跃马阑街卸铁衣，屠牛倒酒耀兵威。凯歌莫踏城头月，犹有同仇逐梦归。胡尘千里杂蛮烟，大将功成控绮筵。游子独能依乐土，愧无文采勒燕然。
听凯三首·其一
作者：陶益
朝代：明

楼船背水鼓声频，杀气连云暗海滨。龙节经年屯虎旅，红旗一旦捲黄巾。
听凯三首·其三
作者：陶益
朝代：明

胡尘千里杂蛮烟，大将功成控绮筵。游子独能依乐土，愧无文采勒燕然。
听凯三首·其二
作者：陶益
朝代：明

跃马阑街卸铁衣，屠牛倒酒耀兵威。凯歌莫踏城头月，犹有同仇逐梦归。
听琴
作者：陶益
朝代：明

召客焦桐入夜鸣，虚疑犹有补蝉声。当筵渐觉水云起，坐月遥临猿鹤清。
听里中谐谈
作者：陶益
朝代：明

乡园昔别已多年，月旦今评孰最贤。老我但知閒是好，丝瓜藤下枕书眠。
吴部院使人问疾医来既辞谢自讶二首
作者：陶益
朝代：明

上客姓名临草莽，山人贫薄款蔬筵。烟霞痼疾知难疗，任说南华第几篇。攒眉不作白莲人，泉石膏肓病已真。竟日闭门惟谢客，祇馀鸥鹭自相亲。
吴部院使人问疾医来既辞谢自讶二首·其一
作者：陶益
朝代：明

上客姓名临草莽，山人贫薄款蔬筵。烟霞痼疾知难疗，任说南华第几篇。
吴部院使人问疾医来既辞谢自讶二首·其二
作者：陶益
朝代：明

攒眉不作白莲人，泉石膏肓病已真。竟日闭门惟谢客，祇馀鸥鹭自相亲。
命子篇戏呈岳丈张太守
作者：陶益
朝代：明

明我曾祖，谥忠烈臣。飞霜两浙，祀典彬彬。至于大父，藩臬时陈。以劳定国，庙食维新。及尔斯祖，绪缵孝纯。簪缨世业，创自其身。嗟予寡昧，博褐綦巾。亦既抱子，闻道未真。命名期尔，令德显亲。尔其勉之，庶几能人。
和李子扶箕诗
作者：陶益
朝代：明

池边倾盖青莲士，竹杪凌云白鹤仙。呼酒未来人已醉，狂吟延伫月空悬。
和西樵道中作二首
作者：陶益
朝代：明

四峰盘结宰相园，松隐楼台竹隐垣。小歇翳门斜石径，青天白日雨声繁。杖拄樵云步步高，东风吹绿旧庭皋。竹枝声在双鱼岭，谁采茶花不惮劳。
和西樵道中作二首·其一
作者：陶益
朝代：明

四峰盘结宰相园，松隐楼台竹隐垣。小歇翳门斜石径，青天白日雨声繁。
和西樵道中作二首·其二
作者：陶益
朝代：明

杖拄樵云步步高，东风吹绿旧庭皋。竹枝声在双鱼岭，谁采茶花不惮劳。
和诸父老喜晴四首
作者：陶益
朝代：明

连朝烟雾失山城，魑魅窥人不可行。薄暮倚楼生远思，是谁箫鼓动新晴。云敛巫山洗碧天，月凉宴集小楼前。葛巾皂帽寻常过，关吏曾无索酒钱。凄风苦雨总堪伤，况复抽丁戍海旁。此际独疑人世异，扶锄遮路说农桑。霁色遥瞻夺晚虹，冲星宝剑有雌雄。西邻东老能相访，共饮藏名酒肆中。
和诸父老喜晴四首·其一
作者：陶益
朝代：明

连朝烟雾失山城，魑魅窥人不可行。薄暮倚楼生远思，是谁箫鼓动新晴。
和诸父老喜晴四首·其三
作者：陶益
朝代：明

凄风苦雨总堪伤，况复抽丁戍海旁。此际独疑人世异，扶锄遮路说农桑。
和诸父老喜晴四首·其二
作者：陶益
朝代：明

云敛巫山洗碧天，月凉宴集小楼前。葛巾皂帽寻常过，关吏曾无索酒钱。
和诸父老喜晴四首·其四
作者：陶益
朝代：明

霁色遥瞻夺晚虹，冲星宝剑有雌雄。西邻东老能相访，共饮藏名酒肆中。
和诸父老秋夜徐步诗
作者：陶益
朝代：明

高秋云物喜相迎，歌板声随夜月明。枌社近除劳扰俗，柳营遥仗奋扬兵。篱边静菊撩幽兴，沙上眠鸥动野盟。达曙宴游人尽乐，隔林村犬不曾惊。
咏刘子春台
作者：陶益
朝代：明

刘郎洞里筑春台，百啭流莺任往来。文槛露凝杨柳合，翠帏风动薜萝开。荆花恍似田家见，玉树浑如谢氏栽。此景独怜便逸兴，几时招隐白云隈。
咏漱泉
作者：陶益
朝代：明

涧谷泠泠溜石音，濠梁披豁越层阴。祇馀晒发閒无奈，更挹山瓢一洗心。
咏盘石
作者：陶益
朝代：明

凿凿粼粼翠缕多，蒹葭遥隔枕江沱。叶声未到垂纶上，吞影鱼龙撼白波。
咏贺长公枕溪新筑
作者：陶益
朝代：明

数亩园中独乐身，别从青野结溪邻。榆枝折罢吹藜火，柿叶书残岸葛巾。避俗已拚人共弃，投閒还许鹭相亲。镜湖一曲能如否，解说风流老季真。
哭少铉谭兵宪
作者：陶益
朝代：明

左江绣斧出师时，霜落遥闻失故知。却忆丛兰成独恨，还惊宿草动深悲。声灵异域犹能到，杖履名山不可期。泪洒椒浆聊一奠，断肠空复四愁诗。
哭王默斋先生
作者：陶益
朝代：明

驾驻羊城日，筵开雀舫时。披襟增慷慨，晞发笑支离。业慕夔龙盛，才追贾董奇。哲人胡遽逝，吾道重堪悲。洒泪闻蒿里，羞蘋奠楚辞。枫林遥引望，三叹有馀思。
喜何春元惠鹤
作者：陶益
朝代：明

凰早庭前朱顶新，何当省识林逋客。顾侣员吭出绿阴，昂昂共刷排云翮。
喜内弟张蒙泉惠鹤四首
作者：陶益
朝代：明

眷此青田鸟，来居小樾林。欲鸣先硕影，谁识九霄心。眷此青田鸟，相看意未欢。共期齐六翮，大叫出云端。眷此青田鸟，犹含碧落情。不能为若主，深愧九皋声。眷此青田鸟，丹砂顶亦奇。他时词客访，迟尔报吾知。
喜内弟张蒙泉惠鹤四首·其一
作者：陶益
朝代：明

眷此青田鸟，来居小樾林。欲鸣先硕影，谁识九霄心。
喜内弟张蒙泉惠鹤四首·其三
作者：陶益
朝代：明

眷此青田鸟，犹含碧落情。不能为若主，深愧九皋声。
喜内弟张蒙泉惠鹤四首·其二
作者：陶益
朝代：明

眷此青田鸟，相看意未欢。共期齐六翮，大叫出云端。
喜内弟张蒙泉惠鹤四首·其四
作者：陶益
朝代：明

眷此青田鸟，丹砂顶亦奇。他时词客访，迟尔报吾知。
喜王瓜
作者：陶益
朝代：明

路入东昌停客棹，时逢长夏觅王瓜。萦藤摘去初悬实，并蒂持来尚带花。即见雪梨差可拟，因知冰藕未全誇。炎途得尔心偏喜，欲学青门老圃家。
喜省中王秀才至
作者：陶益
朝代：明

入港趋潮急，随风觉棹轻。乍疑诸客舫，欣见一儒生。剑气妆残雨，书囊推画城。岂徒通世务，还有下帷情。
喜菊花枕醉后漫成
作者：陶益
朝代：明

秋英入手敢辞迟，制枕偏于与病宜。幽侧但能贫事好，冷香惟恐异人知。暗闻恰似存三径，渴睡真如傍一篱。巾漉未应论竹叶，也缘陶令起相思。
喜见白发二首
作者：陶益
朝代：明

昔年虚受染丝方，此日俄经点鬓霜。非为愁来生意早，祇缘忧入丈人行。崇朝出访转须亲，卯酒醉余鹤发新。满路元来争认我，方知不在鬓乌人。
喜见白发二首·其一
作者：陶益
朝代：明

昔年虚受染丝方，此日俄经点鬓霜。非为愁来生意早，祇缘忧入丈人行。
喜见白发二首·其二
作者：陶益
朝代：明

崇朝出访转须亲，卯酒醉余鹤发新。满路元来争认我，方知不在鬓乌人。
四相书院夜坐有感
作者：陶益
朝代：明

青藜灯火照书帏，上相堂虚月并辉。深夜乘閒还打坐，侍童怕冷尽求归。怀莼久客情偏重，缩地非仙愿独违。心折此时闻蟋蟀，更堪声雁又南飞。
坐月闻歌
作者：陶益
朝代：明

白苧初成夜气清，竹枝袅袅压云生。自惭默坐澄心客，辜负玲珑月下声。
垓下歌
作者：陶益
朝代：明

有客有客来江东，说剑论交志气雄。千杯入手快意尽，不惜万死求建功。杀青标名非所怿，但愿将坛高百尺。简书亲承顾重荣，金印煌煌照日赤。能令四海一时清，信是男儿那虚生。
城外旧居予大父方伯公所筑也虚存七十馀载兹复以居之感赋
作者：陶益
朝代：明

第宅新修数十秋，石楼丹勒日光浮。赐书宝动骊龙见，封诰函开彩凤留。种德庭除时在念，渥恩霄汉世难酬。课儿学运斋前甓，犹似桓公在八州。
墩上遣兴
作者：陶益
朝代：明

长吟依林樾，大隐不姓名。心远邻犹阔，性狂世亦轻。幽花故故作，好鸟关关鸣。苦思成诗癖，谁怜太瘦生。
墩中偶述
作者：陶益
朝代：明

水国逢秋霁，山庄未夕昏。临池书满幅，入室酒盈尊。客子空弹铗，儿童懒候门。祇惟常阒寂，愧比谢公墩。
壬申闰二月对雨
作者：陶益
朝代：明

楼前晓望雨如丝，莽莽天涯感旧诗。秦苑雾烟迷野径，汉城钟鼓漏江湄。群飞水鸟心偏逐，短缀藤蓑手自持。田父到来欢对语，好春从闰不妨迟。
夏日寄答友人
作者：陶益
朝代：明

洛浦深交千里外，炎州僻处十年馀。问奇尊底元多字，弹铗门前祇少车。愁极已拚玄发变，病残还遇白莲舒。闻君欲理南风棹，乘兴宁忘慰索居。
夏日閒居四首
作者：陶益
朝代：明

城居巷僻人静，池塘日午荷香。出逢官吏不识，归与鹭鸥相忘。落落与人难合，寥寥在世无闻。樽虚奇字休问，昼永名香自焚。一林荔子将熟，并蒂莲花已成。游赏愧无高士，诗篇徒有时名。白酒初酣客散，黄鹂缓啭心閒。卖卜已辞朝市，藏书今喜名山。
夏日閒居四首·其一
作者：陶益
朝代：明

城居巷僻人静，池塘日午荷香。出逢官吏不识，归与鹭鸥相忘。
夏日閒居四首·其三
作者：陶益
朝代：明

一林荔子将熟，并蒂莲花已成。游赏愧无高士，诗篇徒有时名。
夏日閒居四首·其二
作者：陶益
朝代：明

落落与人难合，寥寥在世无闻。樽虚奇字休问，昼永名香自焚。
夏日閒居四首·其四
作者：陶益
朝代：明

白酒初酣客散，黄鹂缓啭心閒。卖卜已辞朝市，藏书今喜名山。
夜听闸河里号歌
作者：陶益
朝代：明

沿河舟尽发，牵缆号齐鸣。客梦惊初觉，离愁怕此声。行云中夜遇，折柳几时生。顿识长安近，茫然感慨并。
夜坐闻笛
作者：陶益
朝代：明

与客谈玄坐林樾，见童烹茗荐薇蕨。笛声何处风送来，文园尽绕关山月。
夜泊
作者：陶益
朝代：明

平头雀舫雨初晴，弭棹移尊待月生。夜半斗牛涵海气，村前山犬吠潮声。寥寥野火开还合，远远渔灯灭复明。独忆青藜高阁砚，柘黄新卷点残更。
夜直新草堂
作者：陶益
朝代：明

小筑向山尖，旁村路已添。贤人常欲至，象纬不劳占。树杪云连榻，藤梢月度帘。自惭惟偃仰，徒尔负书签。
夜过雪浪阁怀罗念庵先生
作者：陶益
朝代：明

庐峰飞锡曾虚负，雪夜乘舟亦浪图。遥忆石莲难觅处，奎星空见照江湖。
夜酌问菊因忆方山人
作者：陶益
朝代：明

木叶今萧瑟，霜花近若何。樽前留一醉，篱下拟重过。剪烛幽怀切，敲棋逸兴多。招邀不相及，高士在岷峨。
夜雨泛河
作者：陶益
朝代：明

捩柁惊樯燕，花泥湿欲流。独疑今夜雨，偏洒泛河舟。易识归来路，难寻旧倚楼。含情一长啸，羁思转悠悠。
大观桥泛舟
作者：陶益
朝代：明

野旷望无穷，清江对落枫。客船冲浪白，渔火入波红。击楫惊沙鸟，题桥愧海翁。因思庞处士，便卧鹿门东。
大鸿胪苏州吴葵阳寄来诗札中及麻城刘思云杭州夏静郊二锦衣雅意因次韵并以答之
作者：陶益
朝代：明

远客下庭除，遗予隔岁书。中言多药石，北望忆襟裾。入直推公寺，承恩宿帝庐。江湖客病吏，头白赋閒居。
奉和王少龄风雨叙怀之作
作者：陶益
朝代：明

曾将兰佩别金陵，此际相看意气增。展席定期千日酒，论交翻忆十年灯。空城暮雨钟声湿，卒岁寒风树色凝。庾信江南哀不浅，独疑萧瑟未应凭。
奉答欧大仑见怀之作
作者：陶益
朝代：明

绝俗仑山上，离群紫水东。长年遥念汝，竟日望来鸿。野菊篱边艳，霜枫郭外红。可怜秋色好，樽酒与谁同。
子夜四时歌四首
作者：陶益
朝代：明

清晨步远庄，桑露湿衣裳。共道眠蚕起，寻枝摘叶忙。采采入江围，莲船掩夕晖。祇愁风雨恶，不得傍潮归。砧声起碧空，河里浣花红。照影入秋水，香囊裙带中。晓雪正飕飕，畏寒懒下楼。何当仍盥栉，翠羽上貂裘。
子夜四时歌四首·其一
作者：陶益
朝代：明

清晨步远庄，桑露湿衣裳。共道眠蚕起，寻枝摘叶忙。
子夜四时歌四首·其三
作者：陶益
朝代：明

砧声起碧空，河里浣花红。照影入秋水，香囊裙带中。
子夜四时歌四首·其二
作者：陶益
朝代：明

采采入江围，莲船掩夕晖。祇愁风雨恶，不得傍潮归。
子夜四时歌四首·其四
作者：陶益
朝代：明

晓雪正飕飕，畏寒懒下楼。何当仍盥栉，翠羽上貂裘。
孤雁
作者：陶益
朝代：明

孤雁飘飘客异乡，洞庭水落倍悲凉。黄芦苦竹去何暮，朔雪寒云飞已长。吊影自怜沙上月，鸣声空咽路傍霜。白头感汝偏相忆，弟妹萧条老更伤。
宫词二首
作者：陶益
朝代：明

节序惊心不自由，攀花趁蝶日悠悠。无端更倚长门树，积叶閒看出御沟。炉烟侵晓渡帘栊，夹道遥连左个风。飞尽桃花何意绪，会言鹦鹉在金笼。
宫词二首·其一
作者：陶益
朝代：明

节序惊心不自由，攀花趁蝶日悠悠。无端更倚长门树，积叶閒看出御沟。
宫词二首·其二
作者：陶益
朝代：明

炉烟侵晓渡帘栊，夹道遥连左个风。飞尽桃花何意绪，会言鹦鹉在金笼。
宴杨子宅观太史文衡山诗草
作者：陶益
朝代：明

芳樽锦席对羊欣，仿佛如瞻白练裙。摛藻纵横攒鸟迹，挥毫灿烂簇星文。金门玉漏怜方朔，识字愁贫薄子云。太史才华谁得似，每言吴下即慇勤。
宾馆夜集
作者：陶益
朝代：明

清宵花气满庭西，好是窗开对木犀。共引壶觞醒欲得，绳床印月坐闻鸡。
寄南塘山人梁仲房四首
作者：陶益
朝代：明

南塘风物远如何，白鸟青山向绿波。开径欲联羊仲侣，不妨城市一相过。最爱南塘水竹居，野人时共摘园蔬。兴来不剩郫筒酒，架上惟馀玄晏书。见说横山即翠微，更闻茅屋制荷衣。林园日晚无人到，阿对寻源不记归。比邻莫肯话桑麻，旋对横山学种瓜。遥忆旧时彭泽令，抽簪疑祇为黄花。
寄南塘山人梁仲房四首·其一
作者：陶益
朝代：明

南塘风物远如何，白鸟青山向绿波。开径欲联羊仲侣，不妨城市一相过。
寄南塘山人梁仲房四首·其三
作者：陶益
朝代：明

见说横山即翠微，更闻茅屋制荷衣。林园日晚无人到，阿对寻源不记归。
寄南塘山人梁仲房四首·其二
作者：陶益
朝代：明

最爱南塘水竹居，野人时共摘园蔬。兴来不剩郫筒酒，架上惟馀玄晏书。
寄南塘山人梁仲房四首·其四
作者：陶益
朝代：明

比邻莫肯话桑麻，旋对横山学种瓜。遥忆旧时彭泽令，抽簪疑祇为黄花。
寄吉安颜山农
作者：陶益
朝代：明

念昔青莲舫，逢君白鹭洲。行藏虽各遇，气义实相投。畎亩躬耕乐，云山力学优。祇今成阔别，千里思悠悠。
寄姻亲浮山梁中舍
作者：陶益
朝代：明

君回我去南天远，君去我回北望频。万里风烟怜别梦，长年奔走忆清尘。銮台早识承恩旧，凤沼多传染翰新。何日梁园重载酒，问奇拚饮道吾真。
寄子
作者：陶益
朝代：明

丈夫志壮将行日，游子颜增已别时。风土异人惊远梦，烟波牵缆结长思。承家有赖箕裘业，爱尔无为轻薄儿。万里寄书书未尽，愿言常取昔贤师。
寄楚萧蒙泉四首
作者：陶益
朝代：明

昔年驰逐五陵间，邂逅无因忆旧颜。湘水岳阳谁漫浪，书崖今已并元山。尘路匆匆对夕天，一封谋寄楚江前。顾予艺苑荒凉甚，空有怀沙是旧编。虚舟曾触洞庭秋，往事伶俜梦未休。知汝解题鹦鹉赋，好将系雁到南州。别去音书少得闻，秋来何处不怀君。眷然欲插凌风翅，与借衡山礼白云。
寄楚萧蒙泉四首·其一
作者：陶益
朝代：明

昔年驰逐五陵间，邂逅无因忆旧颜。湘水岳阳谁漫浪，书崖今已并元山。
寄楚萧蒙泉四首·其三
作者：陶益
朝代：明

虚舟曾触洞庭秋，往事伶俜梦未休。知汝解题鹦鹉赋，好将系雁到南州。
寄楚萧蒙泉四首·其二
作者：陶益
朝代：明

尘路匆匆对夕天，一封谋寄楚江前。顾予艺苑荒凉甚，空有怀沙是旧编。
寄楚萧蒙泉四首·其四
作者：陶益
朝代：明

别去音书少得闻，秋来何处不怀君。眷然欲插凌风翅，与借衡山礼白云。
寄永新诸同志
作者：陶益
朝代：明

昔入鳌城路，居连君子乡。襟怀皆道器，文采悉天章。卞璧终知遇，隋珠莫韫藏。相期如霁月，千里共清光。
寄白云社诸丈
作者：陶益
朝代：明

耆德云中会，贤声天下闻。酒添南海郡，诗续北山文。鹤驾思殊切，霓旌望每勤。何时聊恣访，遍识紫阳君。
寄答大郡博雷曹山先生兼令侄礼部郎润溪先生
作者：陶益
朝代：明

送客上河梁，裁诗寄异乡。青箱怀外翰，皂盖仰中郎。岭海鱼书渺，湖天雁字长。春风回首处，梅柳又苍苍。
寄绿筠社诸君
作者：陶益
朝代：明

绿筠结屋半层阴，暑气岚烟散古林。淇澳月明留凤影，潇湘风动化龙吟。聚星已卜来贤路，漉酒犹悬入社心。何日招携同削竹，漫题花鸟一披襟。
寄道人
作者：陶益
朝代：明

偶读黄庭欲寄音，闻君今已恋琪林。诛茅结屋云山里，祇恐云山不住心。
寄题希夷观姚韵
作者：陶益
朝代：明

坠驴仙客爱烟霞，此是烟霞别一家。鼎在金坛青草没，书留玉架白云遮。椿芽树下舂菰米，石耳岩前煮雪茶。解道华阳牢？处，有莲子叶自能花。
寄题希夷观姚韵
作者：陶益
朝代：明
体裁：七言律诗

坠驴仙客爱烟霞，此是烟霞别一家。鼎在金坛青草没，书留玉架白云遮。椿芽树下舂菰米，石耳岩前煮雪茶。解道华阳牢�处，有莲子叶自能花。
寄题梅田洞用唐人韵
作者：陶益
朝代：明

山洞盘空石齿参，旧游奇绝思难堪。六朝芳草迷幽涧，万井寒烟隔翠岚。疏影枝枝留月下，暗香岁岁到江南。梅田况与匡庐近，飞锡归来梦未酣。
寒夜有怀
作者：陶益
朝代：明

半夜长空风乍生，茫然四壁尽涛声。绨袍不改寒凉色，雪舫徒含旧故情。偶记蠡湖惊感发，曾依渔火傲凄清。祇今病癖便幽逸，喜听檐前铁马鸣。
寒宴乐
作者：陶益
朝代：明

骤风铁马响不断，吐烟宝鸭香仍满。群英四座鹔鹴裘，飞觞举白哪能缓。
寒食同豫章邓徵君郊行
作者：陶益
朝代：明

晨舆策东郭，鸡声开鱼钥。旧火断村烟，野桥阴漠漠。劳者多渴饥，斗酒无由酌。行行至斯丘，松楸惊唳鹤。缅想介推贤，泉台不可作。黾勉蹑樵踪，咨嗟怀更恶。矫首数峰尖，揽衣穿林薄。浮云迷远天，瀑水沉幽壑。山果掷猿猴，水魅潜相谑。日夕赋归来，清辞慰寂寞。上根宿智人，予兹欣有托。
寓郭外别业
作者：陶益
朝代：明

江郭侧径云一隈，石壁历乱悬莓苔。水长初逢鸂鶒浴，烟消远辨辛夷开。贤人无来孤象纬，俗物难遣空徘徊。祇应黯黯客怀恶，尺牍细行谁与裁。
寓金台答东道蒋十二秀才
作者：陶益
朝代：明

离居忘澹泊，对酒肯蹉跎。客里春光异，京中世味多。不辞惟药物，难遣祇诗魔。薏苡行吟失，羞称马伏波。
对雨
作者：陶益
朝代：明

泽国初夏云霾偏，一雨不绝昼凄然。山禽正返路转杳，江草欲没岸犹牵。小炉易沸忙进酒，单衣寒生催换绵。安得体轻奋八翼，蹑风披日回午天。
寻访
作者：陶益
朝代：明

一榻遥通曲径斜，真人曾此饮烟霞。元田落日无寻处，山杏山桃满树花。
小海唱
作者：陶益
朝代：明

雨霁长林碧，霞生空洞赤。湘江之水深千寻，湘水之鱼广数尺。鱼腹曾留先生离骚篇，江头不见渔父鼓枻迹。
小睡
作者：陶益
朝代：明

方书倦阅废长篇，却扫眠云只块然。最恼残阳不相量，穿帘还到石床边。
小金山风雨阻舟越二日喜晴
作者：陶益
朝代：明

秋风掀野寺，秋雨暝山城。信宿舟仍滞，羁危梦亦惊。花魁红叶定，羽客缟衣明。天色今将好，江潮莫待平。